Metanefrīdiji

Metanefrīdiji ir tievi kanāliņi pa pāriem katrā ķermeņa posmā, kas raksturīgi posmtārpiem, piemēram, sliekām. Tie sākas ar skropstainu piltuvveidīgu veidojumu ķermeņa dobumā (celomā) un noslēdzas ar izvadporu uz organisma virsmas. Izvadkanālos ieplūst šķidrums no ķermeņa dobuma. Organismam nepieciešamās vielas, piemēram, daži sāļi, no kanāla sieniņas tiek uzsūktas atpakaļ, bet kaitīgos vielmaiņas galaproduktus — izvada no organisma.

Plakantārpiem ir līdzīgi izvadorgāni — protonefrīdiji. Abus šos izvadorgānus kopā, bet reizēm vienkāršojot arī atsevišķi, sauc par nefrīdiju.


Monahana

Monahana (, ) ir lielākā pilsēta Monahanas grāfistē, Olsteras provincē, Īrijā. Monahamā atrodas Monahamas grāfistes pārvaldes centrs. pilsētā dzīvoja 7 678 iedzīvotāji.


Interneta vārdu un numuru piešķires korporācija

Interneta vārdu un numuru piešķires organizācija (; ICANN), arī zināma kā interneta domēnu pārvaldes organizācija, ir sabiedriskā labuma organizācija, kas koordinē vairāku ar interneta vietņu identifikatoriem (domēna vārdiem un domēna nosaukumu sistēmām) saistītu datu bāzu uzturēšanu, kā arī izstrādā to politiku. ICANN cieši sadarbojas ar domēna vārdu reģistriem un reģistratoriem visā pasaulē (piemēram, Latvijā — NIC). ICANN ir būtiska ietekme globālā interneta infrastruktūras attīstībā.


Vīstuči

Vīstuči ir ciems Cēsu novada Priekuļu pagastā. Atrodas pagasta ziemeļu daļā.

Apdzīvotā vieta atrodas nomaļus no valsts autoceļiem.


Šautuves

Šautuves ir ciems Cēsu novada Priekuļu pagastā. Atrodas pagasta austrumu daļā.

Apdzīvotā vieta atrodas pie autoceļa P28, Tālītes upes krastā.

Ciemā dzimis bioķīmiķis Eduards Zariņš.


Kunči

Kunči ir ciems Cēsu novada Priekuļu pagastā. Atrodas pagasta dienvidu daļā.

Apdzīvotā vieta atrodas nomaļus no valsts autoceļiem.


Hortenzijas

Hortenzijas () ir hortenziju dzimtas ģints, kurā ir iekļautas vairāk nekā 75 ziedaugu sugas, kuru dabiskais izplatības areāls ir Āzijā un Amerikā. Līdz šim lielākā sugu daudzveidība ir konstatēta Austrumāzijā, īpaši Ķīnā, Korejā un Japānā. Lielākā daļa no sugām ir 1–3 m gari krūmi, dažas ir mazi koki, bet citas ir liānas, kas, rāpjoties kokos, var sasniegt pat 30 m garumu. Hortenzijas var būt gan vasarzaļas, gan mūžzaļas, taču plaši kultivētās sugas ir pārsvarā lapas metoši, vasarzaļi augi.

Latīniskais nosaukums 'Hydrangea" ir atvasināts no grieķu valodas un nozīmē 'ūdens trauks' (no ὕδωρ húdōr "ūdens" + ἄγγος ángos vai αγγεῖον angeîon "trauks"), aprakstot auga sēklu pākstu formu.


Nefrīdijs

Nefrīdijs ir kanāliņš, pa kuru no organisma tiek izvadīti ūdenī izšķīdušie vielmaiņas gala produkti, retāk arī dzimumprodukti. Bezmugurkaulniekiem tie ir pāru izvadorgāni tievu kanāliņu veidā plakantārpiem (protonefrīdiji) un pa pāriem katrā ķermeņa posmā posmtārpiem (metanefrīdiji). Tie sākas ar skropstainu piltuvveidīgu veidojumu ķermeņa dobumā (celomā) un noslēdzas ar izvadporu uz organisma virsmas.

Nefrīdijs pilda funkciju, kas analoģiska zīdītāju nierēm. Pēc 2020. gadu klasifikācijas, visi dzīvnieki, kam ir vai nu nefrīdijs, vai nieres, pieder pie Nephrozoa kladas.


Hinneja

Hinneja () vai Īnnasuolu () ir sala Norvēģu jūrā, Norvēģijas ziemeļrietumu piekrastē, Norvēģijas ceturtā lielākā un kontinentālās daļas lielākā sala. Dažkārt tiek pieskaitīta gan Lofotu, gan Vesterolu salu grupām, kas atrodas dienvidrietumos un ziemeļrietumos no Hinnejas. Reljefs kalnains, ainavā dominē mežatundra un kalnu tundra. Krastu stipri izroboti, daudz līču un pussalu, piekrastē daudz mazāku saliņu un klinšu. Administratīvi salas austrumu daļa ietilpst Trumses un Finnmarkas filkē, rietumu — Nūrlannē. Lielākā apdzīvotā vieta ir Harstades pilsētiņa salas ziemeļaustrumu galā, bet kopējais iedzīvotāj skaits salā pārsniedz 32 000.

Ar kontinentu Hinnejas salu savieno autoceļa tilts (Tjeldsundbrua). Tāpat tilti savieno salu ar Lofotu salām un Annejas salu (Annejas tilts).


Kouvolas "KooKoo"

Kouvolas "KooKoo" ir hokeja komanda, kas bāzēta Kouvolā, Somijā un spēlē SM līgā. Komanda dibināta 1965. gadā, un SM līgā spēlē kopš 2015. gada.


Vesterolu salas

Vesterolu salas (, ) ir salu grupa Norvēģu jūrā, Norvēģijas ziemeļrietumu piekrastē. Administratīvi ietilpst Nūrlannes filkē. Izstieptas 108 km garumā ziemeļaustrumu—dienvidrietumu virzienā; no kontinenta ziemeļu daļā atdala Annfjorda līcis. Lielākās salas ir Langeja, Anneja un Hadseleja, bet dažkārt šai salu grupai pieskaita arī Hinneju. Salās valda mērens jūras klimats. Ainavā pārsvarā kūdras purvi un pļavas, vietām pundurbērzu meži. Lielākā apdzīvotā vieta ir Surtlanne Langejas salā. Lielākās salas ar autoceļu tiltiem savienotas ar kontinentu.


Vaives dzirnavas

Vaives dzirnavas vai Vaives Dzirnavas ir ciems Cēsu novada Priekuļu pagastā. Atrodas pagasta centrālajā daļā.

Apdzīvotā vieta atrodas pie autoceļa P28, Rauņa un Vaives upes krastā.


Harijs Gregs

Harijs Gregs (, dzimis , miris ) bija Ziemeļīrijas futbolists, spēlēja vārtsarga pozīcijā, bijis Ziemeļīrijas futbola izlases dalībnieks.

Savas karjeras lielāko daļu aizvadījis Manchester United komandā, kopumā nospēlējot 247 mačus. 1958. gadā viņš kļuva par vienu no izdzīvojušajiem Minhenes aviokatastrofā. Dažkārt Gregs tiek uzskatīts par "Minhenes varoni", kad viņš no degošas lidmašīnas izglāba vairākus pasažierus, tai skaitā futbolistus Bobiju Čarltonu un Denisu Vaioletu, kā arī treneri Metu Bazbiju.

Ziemeļīrijas futbola izlasi pārstāvējis no 1954. līdz 1963. gadam, kopumā aizvadot 25 mačus. Piedalījies 1958. gada FIFA Pasaules kausā, kur viņš tika atzīts par turnīra labāko vārtsargu.


Mežciemi

Mežciemi ir ciems Cēsu novada Priekuļu pagastā. Atrodas pagasta centrālajā daļā.

Apdzīvotā vieta atrodas nomaļus no valsts autoceļiem.


Vujadins Boškovs

Vujadins Boškovs (, dzimis , miris ) bija serbu futbolists un futbola treneris, spēlēja pussarga pozīcijā, bijis Dienvidslāvijas futbola izlases dalībnieks.

Savas spēlētāja karjeras laikā spēlējis Dienvidslāvijā, Itālijā un Šveicē. Dienvidslāvijas futbola izlasi pārstāvējis no 1951. līdz 1958. gadam, kopumā aizvadot 57 mačus. Ieguvis sudraba medaļu 1952. gada vasaras olimpiskajās spēlēs Helsinkos. Piedalījies arī 1954. un 1958. gada FIFA Pasaules kausā.

Savu vislielāko slavu guvis kā treneris. No 1971. līdz 1973. gadam vadījis Dienvidslāvijas izlasi. 1981. gadā, vadot Real Madrid, aizvedis komandu līdz Eiropas kausa finālam. 1990. gadā ar Sampdoria izcīnījis Eiropas Kausu ieguvēju kausu, kā arī 1992. gadā otro reizi vadījis komandu Eiropas kausa finālā. Savas trenera karjeras laikā uzvarējis arī La Liga un Itālijas A sērijā, kā arī divas reizes izcīnījis gan Spānijas Karaļa kausu, gan Itālijas kausu.

Savas trenera karjeras laikā pazīstams ne tikai kā veiksmīgs treneris, bet arī kļuvis slavens ar savu humoru un pēcspēles komentāriem. Tā dēļ kļuvis par populāru personību, īpaši itāļu līdzjutēju vidū.


Inkuļi

Inkuļi ir ciems Cēsu novada Priekuļu pagastā. Atrodas pagasta centrālajā daļā.

Apdzīvotā vieta atrodas nomaļus no valsts autoceļiem. Uz dienvidrietumiem no ciema ir Cēsu vecais lidlauks.


Anneja

Anneja (, ) ir sala Norvēģu jūrā, Norvēģijas ziemeļrietumu piekrastē. Vesterolu salu grupas otra lielākā sala tās pašos ziemeļos. Administratīvi ietilpst Nūrlannes filkes Annejas komūnā. Izstiepta garumā ziemeļaustrumu—dienvidrietumu virzienā; no kontinenta to atdala Annfjorda līcis. Salā valda mērens jūras klimats. Ainavā pārsvarā kūdras purvi un pļavas, vietām pundurbērzu meži, reljefs paugurains. Lielākā apdzīvotā vieta ir Andenese salas ziemeļu galā. Sala ar autoceļu savienotas ar Hinneju. Pie Andeneses atrodas Norvēģijas gaisa spēku bāze un Annejas kosmosa centrs, kā arī ALOMAR observatorija.


Kurts Hamrins

Kurts Hamrins (, dzimis , miris ) bija zviedru futbolists, spēlēja pussarga pozīcijā, bijis Zviedrijas futbola izlases dalībnieks.

Savu karjeru sācis Zviedrijas komandā AIK, bet vēlāk spēlējis vairākos Itālijas klubos, visveiksmīgāko un ilgāko posmu pavadot Fiorentina rindās. Ar Fiorentina komandu ieguvis divus Itālijas kausus, kā arī 1961. gadā uzvarējis UEFA Kausu ieguvēju kausā. Spēlējot AC Milan komandā, izcīnījis arī Itālijas A sērijas titulu, kā arī uzvarējis 1968—69. gada Eiropas kausa sezonā. Ar 208 vārtiem viņš ir visu laiku labākais Fiorentina vārtu guvējs Itālijas A sērijā.

Zviedrijas futbola izlasi pārstāvējis no 1953. līdz 1965. gadam, kopumā 32 mačos gūstot 17 vārtus. Ar izlasi savās mājās spēlējis 1958. gada FIFA Pasaules kausa finālā.

Hamrins tiek uzskatīts par vienu no visu laiku labākajiem zviedru, kā arī Fiorentina futbolistiem.

Pēc aiziešanas pensijā Hamrins ar ģimeni pārcēlās uz Florenci. Hamrins nomira 2024. gada 4. februārī 89 gadu vecumā. Viņš bija pēdējais dzīvais spēlētājs no Zviedrijas un Brazīlijas komandām, kurš piedalījās 1958. gada Pasaules kausa finālā.


Bušugrava

Bušugrava (agrāk arī Lubiņas) ir ciems Cēsu novada Priekuļu pagastā. Atrodas pagasta centrālajā daļā.

Apdzīvotā vieta atrodas pie autoceļa P20 un dzelzceļa līnijas Rīga—Lugaži, Triečupītes krastā.


Gogoļa centrs

Gogoļa centrs () bija režisora Kirila Serebreņņikova izveidots teātra centrs uz likvidētā Gogoļa vārdā nosauktā Maskavas drāmas teātra bāzes.


Jaunkalni

Jaunkalni (agrāk arī Jaunkalniņi vai Annasmuiža) ir ciems Cēsu novada Priekuļu pagastā. Atrodas pagasta dienvidrietumu daļā.

Apdzīvotā vieta atrodas pie autoceļu P20 un V320 krustojuma un dzelzceļa līnijas Rīga—Lugaži. Pie ciema ir Cēsu lidlauks.


Ģimnastikas iela

Ģimnastikas iela ir iela Rīgā, Zemgales priekšpilsētā, Atgāzenē, Ziepniekkalnā un Bieriņos. Ģimnastikas iela sākas krustojumā ar Vaiņodes ielu un beidzas krustojumā ar Ojāra Vācieša ielu. Kopējais ielas garums ir 1220 metri un tā sastāv no 2 braukšanas joslām. Ģimnastikas iela ir klāta ar asfalta segumu.

Ģimnastikas ielā ir dažāda veida dzīvojamā apbūve. Ielas sākumā (Ģimnastikas ielā 1) atrodas Rīgas 2. slimnīca.


HC Litvínov

HC Litvínov ir hokeja komanda, kas bāzēta Litvīnovā, Čehijā un spēlē Čehijas Ekstralīgā. Komanda dibināta 1945. gadā, 2015. gadā tā izcīnīja Čehijas čempiones titulu.

2022. gadā komandā spēlēja latviešu aizsargi Ralfs Freibergs, Jānis Jaks un Kristaps Zīle.


Trumse un Finnmarka

Trumse un Finnmarka (, , ) ir viena no 11 Norvēģijas filkēm. Izvietojusies valsts pašos ziemeļos Norvēģu jūras un Barenca jūras krastā. Robežojas rietumos ar Nūrlannes filki, kā arī ar Zviedriju, Somiju un Krieviju. Filkes administratīvie centri ir Trumse, kur atrodas pašvaldība un administratīvās iestādes, un Vadse, kur atrodas gubernatora rezidence.

Filke izveidota 2020. gada 1. janvārī, kad reģionālās reformas gaitā apvienoja Trumses un Finnmarkas filkes un Hjelsunnas komūnu no Nūrlannes filkes. Filki paredzēts likvidēt 2024. gada 1. janvārī, sadalot atpakaļ Trumses un Finnmarkas filkēs.


Vadse

Vadse (, , ) ir pilsēta Norvēģijas ziemeļos, Trumses un Finnmarkas filkes gubernatora rezidence (līdz 2020. gadam — Finnmarkas filkes centrs) un Vadses komūnas centrs.

Izvietojusies Varangeras pussalas dienvidu krastā pie Varangeras fjorda. Daļa pilsētas atrodas uz nelielas saliņas Vadsejas, kas ir vēsturiskā pilsētas atrašanās vieta. Zināma no 16. gadsimta kā zvejnieku ciems. Pilsētas statuss piešķirts 1833. gadā. Strauji izauga 19. gadsimta beigās kā nozīmīgs pomoru tirdzniecības centrs. Ilgus gadus pilsētā dominējošas bija somu un kvenu valodas un daļā no mājsaimniecībām tās joprojām tiek lietotas sadzīvē.


Ciparvadība

Ciparvadība (arī datoru ciparvadība, parasti saukta par CNC) ir mehāniskās apstrādes rīku (piemēram, tādu kā — urbji, virpas, frēzmašīnas, maršrutētāji, 3D printeri) automatizēta vadība. Vadības procesu īsteno dators, balstoties uz ievadītajiem ciparu datiem. CNC iekārtas apstrādā dažādus materiālus (visbiežāk — metālu, plastmasu, koku, bet arī keramiku un kompozītmateriālu) atbilstoši ievadītajām specifikācijām, ievērojot programmētas instrukcijas. CNC iekārtas darbojas bez manuāla operatora iesaistes.


Metālapstrāde

Metālapstrāde ir metālu formēšanas un pārveidošanas process, kura rezultātā tiek izgatavotas noderīgas detaļas, priekšmeti un liela mēroga konstrukcijas. Metālapstrāde ir viena no apstrādes rūpniecības apakškategorijām.


Augstā dižauza

Augstā dižauza () ir mainīga izskata augu suga graudzāļu dzimtā. Tā ir sastopama Eiropā, tostarp nereti visā Latvijas teritorijā, Ziemeļāfrikā un Rietumāzijā. Daudzviet ieviesta kā lopbarības augs. Latvijā atsevišķi eksemplāri un nelielas grupas aug pļavās un atmatās, ceļmalās un dažādos uzbērumos.


Nikola Aunapu Manna

Nikola "Djūka" Viktorija Aunapu Manna (Nicole "Duke" Victoria Aunapu Mann; dzimusi ) ir ASV astronaute, izmēģinātājpilote.


Dzintars Veits

Dzintars Pēteris Veits (1944. gada 25. aprīlis — 2015. gada 20. maijs) bija latviešu aktieris, baznīcas zvaniķis, padomju režīma pretinieks, pasniedzējs (Policijas koledžas docētājs), sūkņu stacijas operators un sargs.

1974. gadā piedalījās Rīgas Kinostudijas mākslas filmas "Piejūras klimats" uzņemšanā, tēlojot Gāzes pārvaldes strādnieka Harija Ozola lomu. Cenzūras dēļ pēc atrādīšanas PSRS Valsts Kinematogrāfijas komitejā Maskavā filma palika nepabeigta. 1975. gadā piedalījās detektīvfilmas "Paradīzes atslēgas" (režisors Aloizs Brenčs) uzņemšanā, tēlojot epizodisku lomu.

1970. gados strādāja par aktieri Valmieras Drāmas teātrī. Spēlēja Soļoniju A. Čehova "Trīs māsas" pie režisores Māras Ķimeles un citas nelielas lomas. Vēlāk strādāja Rīgas Pokrova pareizticīgo baznīcā par apsaimniekotāju un zvaniķi, par dežurantu ūdenssūkņu stacijās, līdztekus Latvijas Universitātes Vēstures un filozofijas fakultātē studēja filozofiju. Dz. Veita bijusī dzīvesbiedre ir dzejniece un politiķe Liāna Langa, kas par viņu publicējusi dokumentālo stāstu "Kā viņiem gāja ar čeku". Vēlāk bijis filozofijas un loģikas pasniedzējs Rīgas skolās un Policijas koledžā.

Dramaturģe Lelde Stumbre ir izmantojusi Dz. Veitu kā prototipu savu lugu "Sarkanmatainais kalps" un "Slepkava un slepkava" galvenajiem varoņiem.

2021. gadā apgādā "Bolderāja" iznāca Dz. Veita jau agrāk pašizdotā skandalozā erotiski seksuālā žanra grāmata "Surogātpartneris".


Veloceļš Centrs—Ziepniekkalns

Veloceļš Centrs – Torņakalns — Ziepniekkalns ir viens no Rīgas veloceļiem. To sāka būvēt 2021. gada rudenī, bet atklāja . Lai gan nosaukumā minēts pilsētas centrs, veloceļš sākas Torņakalnā, savienojot Latvijas Nacionālo bibliotēku ar Latvijas Universitātes Akadēmisko centru (Dabas māju, Zinātņu māju) un Bērnu klīnisko universitātes slimnīcu, tālāk vedot uz Ziepniekkalnu.


Tvaika autotransporta līdzekļu vēsture

Tvaika autotransporta līdzekļu vēsture aptver ar tvaika dzinēju darbināmu transportlīdzekļu attīstību, kas paredzēti izmantošanai uz sauszemes bez piesaistītes sliedēm, gan uz parastiem autoceļiem, piemēram, tvaika automobilis un tvaika ekipāža, gan lauksaimniecībai vai smagajiem pārvadājumiem, piemēram, lokomobile.

Pirmos eksperimentālos transportlīdzekļus uzbūvēja 18. un 19. gadsimtā, pēc tam, kad Ričards Trevitiks ap 1800. gadu konstruēja augstspiediena tvaika dzinēju, mobilās tvaika piedziņas mašīnas kļuva praktiski izmantojamas. 19. gadsimta pirmajā pusē tvaika transportlīdzekļu konstruēšanā tika panākts liels progress, un 1850. gados tos jau bija iespējams ražot komerciālos nolūkos. Šo progresu bremzēja tiesību akti, kas ierobežoja vai aizliedza tvaika spēkratu izmantošanu uz ceļiem. Tomēr no 1880. līdz 20. gadsimta 20. gadiem turpinājās transportlīdzekļu tehnoloģijas un ražošanas metožu pilnveidošana, un tika izstrādāti tvaika autotransporta līdzekļi daudziem pielietojumiem. Straujā iekšdedzes dzinēju tehnoloģijas attīstība 20. gadsimtā noveda pie tā, ka tvaika dzinējs kā komerciāls transportlīdzekļu piedziņas avots pārstāja pastāvēt, un pēc Otrā pasaules kara tika izmantoti salīdzinoši nedaudzi transportlīdzekļi. Daudzus no šiem transportlīdzekļiem iegādājās entuziasti, lai tos saglabātu, un daudzi eksemplāri joprojām ir saglabājušies. Pagājušā gadsimta sešdesmitajos gados gaisa piesārņojuma problēmas Kalifornijā uz īsu brīdi izraisīja interesi par tvaika piedziņas transportlīdzekļu izstrādi un izpēti kā iespējamu līdzekli piesārņojuma samazināšanai. Izņemot tvaika entuziastu interesi, gadījuma rakstura transportlīdzekļu replikas un eksperimentālās tehnoloģijas, pašlaik tvaika transportlīdzekļus neražo.

Agrīnajiem reti sastopamajiem ar tvaiku darbināmajiem transportlīdzekļiem bija ievērojami trūkumi, raugoties no 100 gadus vēlāka skatupunkta. Tie bija lēni iedarbināmi, jo, lai radītu tvaiku, bija nepieciešams uzvārīt ūdeni. Tajos kā kurināmo izmantoja akmeņogles, kas izdalīja netīrus dūmus. Degviela bija apjomīga, un tā bija jāuzpilda ar rokām, izmantojot lāpstu. Dzinējam bija nepieciešams ūdens, un, ja to izmantoja ar maksimālo ātrumu, tam ūdens bija vajadzīgs biežāk. Lielākajai daļai transportlīdzekļu bija metāla riteņi un ne visai laba saķere. Tie bija smagi. Tāpat kā krāsnij, karstie pelni bija regulāri jāizvada. Vairumā gadījumu lietotājam pašam bija jāveic apkope. Ātrums bija neliels — aptuveni 20 jūdzes (32 km) stundā, un paātrinājums bija ļoti lēns. Tomēr šim laikam tā bija "augstā tehnoloģija". Vēlāk tvaika transportlīdzekļus ievērojami uzlaboja, jo tajos izmantoja tīrāku šķidro degvielu (petroleju), tie bija aprīkoti ar tvaika kondensatoriem un gumijas riepām, kā arī bija daudz vieglāki.


Aslapu hortenzija

Aslapu hortenzija () ir hortenziju dzimtas suga. Tās dabiskais izplatības areāls ir reģionā starp Himalajiem, pāri Ķīnas dienvidiem un Taivānai. Tas ir liels, stāvs krūms, kas var sasniegt 3 m garumu un platumu, tam ir plašas, ovālas lapas. Vasaras beigās ziedi ir lieli, plakani čemuri, kuri var būt dažādos gaiši zilos un rozā toņos, ko ieskauj balti vai gaiši rozā neauglīgi ziedi.


Bretšneidera hortenzija

Bretšneidera hortenzija () ir hortenziju dzimtas suga, kuras dabiskais izplatības areāls ir lielākajā daļā Ķīnas.

To 1882. gadā kalnos ap Pekinu atklāja Dr. Bretšneiders. Bretšneidera hortenzija ir izturīgs, kupls, lapains krūmājs ar kastaņbrūnu mizu, kura lobās. Vasarā tās ziedkopa sastāv no desmit vai vairāk lieliem baltiem ziediem, kas ar laiku kļūst sārti.


Izdzīvotājs

"Izdzīvotājs" () ir ASV realitātes sacensību šovs, kuru izveidoja Čārlijs Pārsons. Šī ir starptautiskā realitātes šova televīzijas franšīzes Survivor ASV versija, kas atvasināta no zviedru televīzijas seriāla Expedition Robinson, ko arī izveidoja Čārlijs Pārsons un kura pirmizrāde notika 1997. gadā. ASV seriāla pirmizrāde notika 2000. gada 31. maijā kanālā CBS. To vada Džefs Probsts, kurš ir arī izpildproducents kopā ar Marku Barnetu un sākotnējo veidotāju Pārsonsu.

Televīzijas šovā svešinieku grupu izvieto izolētā vietā, kur viņiem pašiem sev ir jānodrošina ēdiens, uguns un pajumte. Dalībnieki sacenšas izaicinājumos, tostarp pārbauda savas fiziskās spējas, piemēram, skriešanu un peldēšanu, un garīgās spējas, piemēram, mīklas un izturības izaicinājumus, lai iegūtu atlīdzību un imunitāti pret izkrišanu. Dalībniekus pakāpeniski izslēdz no spēles, jo viņus izbalso citi dalībnieki, līdz paliek tikai viens, un viņš arī saņem titulu "Vienīgais izdzīvotājs" un galveno balvu viena miljona ASV dolāru apmērā (2 miljoni ASV dolāru 40. sezonā Winners at War).


Kārlis Starcs

Kārlis Starcs (1897—1953) bija latviešu botāniķis, dendrologs, fitopatologs, herbārija kolektors, jaunībā aizrāvās ar ornitoloģiju.


Taksis (filma)

"Taksis" () ir 1998. gada Francijas spriedzes kinokomēdija. Filmas režisors ir Žerārs Piress, scenārija autors Liks Besons. Galvenās lomas atveido Sami Naseri, Frederiks Difentāls un Mariona Kotijāra. Šī ir pirmā filma "Takša" filmu sērijā. Filmai ir četri turpinājumi: "Taksis 2" (Taxi 2), "Taksis 3" (Taxi 3), "Taksis 4" (Taxi 4) un "Taksis 5" (Taxi 5), kā arī viena filmas angļu valodas verisja "Ņujorkas taksometrs" (Taxi, 2004). Tāpat filma iedvesmojusi 2014. gada ASV televīzijas seriālu "Bruklinas taksis" (Taxi Brooklyn).

Spānijā filma izdota kā Taxi Express, lai izvairītos no salīdzināšanas ar citām tāda paša nosaukuma filmām.


Himalaju hortenzija

Himalaju hortenzija () ir hortenziju dzimtas suga, kuras dabiskais izplatības areāls ir Himalajos un Ķīnā. Zied maijā un jūnijā, lapas ir eliptiskas vai olveida, un malas ir nedaudz robainas.


Flinstoni (filma)

"Flinstoni" () ir 1994. gada ASV ģimenes kinokomēdija. Filmas režisors ir Braians Levants, scenārija autori Toms Pārkers, Džims Dženveins un Stīvens de Sousa. Filma balstīta uz 1960.–1966. gadu tāda paša nosaukuma animācijas seriāla motīviem. Galvenās lomas atveido Džons Gudmens (Freds Flinstons), Riks Moraniss (Bārnijs Rabls), Elizabete Pērkinsa (Vilma Flinstona) un Rozija O'Donela (Betija Rabla), pārējās lomās filmējās Kails Maklahlens, Halle Berija un Elizabete Teilore (viņas pēdējā kinoloma). Grupa The B-52's (filmā The BC-52's) izpilda animācijas seriāla galveno muzikālo tēmu.

Filma uzņemta Kalifornijā un tās pirmizrāde ASV notika . Tās pasaules kases ienākumi ir gandrīz ASV dolāru pie liela filmas budžeta, kas to padarīja par ļoti ienesīgu filmu, neskatoties uz neviennozīmīgajām kritiķu atsauksmēm. Skatītājiem patika līdzība ar animācijas seriālu, vizuālie efekti, kostīmi, dekorācijas un aktierspēle, tomēr tie kritizēja sižetu, filmas noskaņu (kas nebija piemērota jaunākajiem skatītājiem) un O'Donelas izvēli Betijas lomai. Sadarbība ar McDonald's izveidota filmas reklamēšanas nolūkā. Sākotnēji filmas veidošanu izstrādāja studija New Line Cinema, bet vēlāk projektu pārdeva studijai Universal Pictures.

Filmas prikvels The Flintstones in Viva Rock Vegas izdots 2000. gadā.


Tigrajas karš

Tigrajas karš () ir karš Etiopijā, kas sākās 2020. gada 3. novembrī Tigrajas reģionā, vēlāk karadarbība notika arī Amharas un Afāras reģionos. Tigrajas Tautas atbrīvošanās frontes karaspēks cīnījās pret Etiopijas Nacionālajiem aizsardzības spēkiem un Eritrejas aizsardzības spēkiem. Tigrajas Tautas atbrīvošanās fronte 2021. gada novembrī vienojās ar deviņām citām pretošanās grupām dažādos Etiopijas reģionos, izveidojot pret centrālo valdību vērstu Etiopijas federālistu un konfederālistu spēku apvienoto fronti.


Week-end

Week-end ir 1967. gada Francijas postmoderna melnās komēdijas filma, kuras režisors un scenārija autors ir Žans Liks Godārs. Filmā galvenās lomas atveido tā laika franču televīzijas zvaigznes Mireja Darka, Žans Janns, kā arī viens no franču jaunā viļņa pazīstamākajiem aktieriem Žans Pjērs Leo.

Filma ir sirreāls stāsts par precētu pāri, kas dodas ceļojumā, lai apciemotu sievas vecākus ar nolūku viņus nogalināt mantojuma dēļ. Ceļā viņi saskaras ar sastrēgumiem, autoavārijām, revolucionāriem, kanibālismu un slepkavību. Filma ir satīrisks stāsts par augstāko kapitālistisko sabiedrības slāni.

Filmas Week-end pirmizrāde notika .


Žans Pjērs Leo

Žans Pjērs Leo (, dzimis ) ir franču aktieris.

Leo kino debitēja 14 gadu vecumā, attēlojot Antuāna Duanela lomu Fransuā Trifo filmā "400 sitieni" (1959), kas tiek uzskatīta par vienu no visu labākajām franču filmām. A. Duanela lomu attēlojis arī Trifo filmās "Antuāns un Kolete" (Antoine and Colette, 1962), "Nozagtie skūpsti" (Baisers volés, 1968), "Mājas pavards" (Domicile conjugal, 1970) un "Bēgošā mīlestība" (L'amour en fuite, 1979).

Bieži sastrādājies ar režisoriem Žanu Liku Godāru un Aki Kaurismaki, kā arī filmējies Žana Kokto, Pjēra Paolo Pazolīni, Bernardo Bertoluči, Katerinas Brejā, Ježija Skolimovska, Anjēzes Vardas un Žaka Riveta filmās.

Piedalījies filmās "Trakais Pjero" (1965), "Alfavila" (1965), "Vīrišķais sievišķais" (Masculin Féminin, 1966), Week-end (1967), "Ķīnieši" (La Chinoise, 1967), "Pēdējais tango Parīzē" (Ultimo Tango a Parigi, 1972), "Amerikāņu nakts" (1973), Irma Vep (1996) un "Sapņotāji" (2003). Par lomu filmā "Vīrišķais sievišķais" saņēmis Berlīnes kinofestivāla labākā aktiera balvu. 2000. gadā ticis apbalvots ar goda Cēzara balvu.


Kātainā vīteņhortenzija

Kātainā vīteņhortenzija () ir hortenziju dzimtas suga, kura savvaļā ir sastopama Japānas mežos, Korejas pussalā un Sahalīnas salā Sibīrijas vistālākajos austrumos. Daži autori šo sugu uzskata nevis par atsevišķu sugu, bet gan par Hydrangea anomala pasugu — Hydrangea anomala ssp. petiolaris.


Kokveida hortenzija

Kokveida hortenzija () ir hortenziju dzimtas suga. Savvaļā tā ir plaši izplatīta Amerikas Savienoto Valstu austrumos — no Ņujorkas dienvidiem līdz Floridas zonai, uz rietumiem līdz Oklahomas austrumiem un Kanzasas dienvidaustrumiem. Tā galvenokārt sastopama mitrās augsnēs zem cietkoksnes meža lapotnes un bieži sastopama pie meža ceļiem un strautos. Tā ir izplatīta Delavēras upes ielejā un Apalaču kalnos.


Liellapu hortenzija

Liellapu hortenzija () ir hortenziju dzimtas suga, kuru mēdz dēvēt arī par franču hortenziju. Suga savvaļā ir sastopama Japānā, taču to plaši audzē daudzās pasaules daļās dažādos klimatiskajos apstākļos. Augs ir lapains krūms, kas var sasniegt līdz 2 m augstumu un 2,5 m platumu, tam ir raksturīgas lielas, vasarā un rudenī ziedošas rozā vai zilas ziedkopas. Auga lapas ir lielas, platas un robainas. Lapu krāsa variē no vidēji zaļām līdz tumši zaļām. Šī ir šķirnēm visbagātākā hortenziju suga.


Ozollapu hortenzija

Ozollapu hortenzija () ir hortenziju dzimtas suga, kura savvaļā ir sastopama ASV dienvidaustrumos, mežu biotopos no Ziemeļkarolīnas rietumiem līdz Tenesī un dienvidos līdz Floridai un Luiziānai.


Robainā hortenzija

Robainā hortenzija () ir hortenziju dzimtas suga, kas savvaļā ir sastopama Korejas un Japānas kalnu apvidos.

Tas ir 1—1,5 m augsts krūms. Lapu malas bieži vien ir sarkanīgas, parasti zāģzobainas. Ziedi zili, rozā. Ziedkopas vairogveida, un, salīdzinot ar liellapu hortenziju, ir krietni mazākas un plakanākas. Sterilie ziedi izvietoti gar ziedkopas malu, fertilie vidū. Labāka ziemcietība kā liellapu hortenzijai.


Digitālās brokastis

Digitālās brokastis ir tehnoloģiju dzīves stila raidījums, podkāsts un YouTube šovs, kurā vienkāršā valodā stāsta par sarežģīto tehnoloģiju pasauli. Raidījumā katru nedēļu tehnoloģiju entuziasti Artis Ozoliņš un Rihards Blese pasniedz subjektīvu tehnoloģiju ziņu topu, izvērtē dažādas ierīces un tehnoloģiju pasaules notikumus, kā arī intervē ekspertus par aktuālo tehnoloģiju pasaulē. Raidījums ir dzirdams piektdienu rītos Latvijas Radio 1 un Latvijas Radio 6 "Radio Naba" frekvencēs no plkst. 10.05 līdz 11.00 un pēc tam podkāsta formātā populārākajās podkāstu platformās, "Latvijas Radio" lietotnē, arhīvā un YouTube kanālā. Atsevišķas sērijas pieejamas arī portāla "Delfi" podkāstu sadaļā. Par katru "Digitālo brokastu" sēriju Artis Ozoliņš publicē Latvijas Sabiedrisko mediju portālā publicē rakstu ar tās nedēļas tehnoloģiju ziņu topu.


Kilkeni

Kilkeni (, ) ir lielākā pilsēta Kilkeni grāfistē, Lensteras provincē, Īrijā. Kilkenī atrodas Kilkeni grāfistes pārvaldes centrs. pilsētā dzīvoja 26 512 iedzīvotāji.


Slaigo

Slaigo (, ) ir lielākā pilsēta Slaigo grāfistē, Konahtas provincē, Īrijā. Slaigo atrodas Slaigo grāfistes pārvaldes centrs. pilsētā dzīvoja 19 199 iedzīvotāji.


Bastarda balanda

Bastarda balanda () ir mainīga izskata amarantu dzimtas suga, kura ir plaši sastopama Eirāzijā, tostarp reti Latvijā, un vietumis Ziemeļamerikā. Sugas izplatību kopumā uzskata par cirkumpolāru.

Latvijā atsevišķi eksemplāri un grupas aug nezālienēs dārzu tuvumā un izgāztuvēs.

Sugas ietvaros nodala sīkākus taksonus.


Gabarīts (transports)

Gabarīts transportā nodrošina ceļa būvju, ierīču un ritošā sastāva, kā arī ritošajam sastāvam ar ritošo sastāvu normālu mijiedarbību ar nepieciešamajām spraugām. Izšķir būvju gabarītu un ritošā sastāva gabarītu. Gabarīti ir ļoti daudzveidīgi. Tie atšķiras starp valstīm, starp sliežu platumiem, starp transporta veidiem (dzelzceļš, autotransports, veloceļš, gājēju ceļš u.tml.), kustības ātruma u.tt. u.t.jp. Primārais gabarīts, kas nosaka ritošā sastāva gabarītu ir būvju gabarīts. Ritošā sastāva gabarīts ir no tā atvasināts, ievērojot minimālo spraugu lielumus.

Būves un ierīces pastāvīgi atrodas to darbinieku uzraudzībā, kuri tās apkalpo. Atbildīgie par būvju, ierīču un ritošā sastāva uzturēšanu nodrošina atbilstošu uzturēšanu un remontu. Šo darbu laikā vadās pēc normatīvo aktu prasībām.


Kliņģeru iela

Kliņģeru iela ir iela Rīgā, Kurzemes rajonā, Dzirciema apkaimē. Iela sākas no Kuldīgas ielas un beidzas krustojumā ar Daugavgrīvas ielu. Kopējais ielas garums ir 160 metri, tā klāta ar asfalta segumu. Pēc Durbes ielas izbūves 2013. gadā Kliņģeru iela ir sadalīta divos posmos, kas nav savienoti autotransportam (arī krustojums ar Durbes ielu pieejams tikai gājējiem). Ielā ir dzīvojamā apbūve, līdzās atrodas Nacionālās Mākslu vidusskolas ēka (J. Rozentāla mākslas skola; Hāmaņa ielā 2A).

Kliņģeru iela izveidojās 20. gadsimta sākumā, 1901. gadā nosaukta par Klingera ielu, bet 1903. gadā ieguva tagadējo nosaukumu.


Kāslbāra

Kāslbāra (, ) ir lielākā pilsēta Mejo grāfistē, Konahtas provincē, Īrijā. Kāslbārā atrodas Mejo grāfistes pārvaldes centrs. pilsētā dzīvoja 12 068 iedzīvotāji.


Veksforda

Veksforda (, ) ir lielākā pilsēta Veksfordas grāfistē, Lensteras provincē, Īrijā. Veksfordā atrodas Veksfordas grāfistes pārvaldes centrs. pilsētā dzīvoja 20 188 iedzīvotāji.


Tralī

Tralī (, ) ir lielākā pilsēta Kerri grāfistē, Mansteras provincē, Īrijā. Pilsētā atrodas Kerri grāfistes pārvaldes centrs. pilsētā dzīvoja 23 691 iedzīvotāji.


Kļavlapu balanda

Kļavlapu balanda () ir amarantu dzimtas suga, kura ir sastopama šaurā areālā, galvenokārt Austrumeiropā. Atsevišķi eksemplāri un grupas aug upju sērēs, miklos krastu smiltājos, nezālienēs, ļoti reti mitrā jūras liedagā.

Latvija atrodas uz sugas areāla ziemeļrietumu robežas — kļavlapu balanda ir sastopama ļoti nevienmērīgi; nereti Daugavas un Gaujas krastos, ļoti reti vai nav sastopama pārējā teritorijā. Suga ir ierakstīta Latvijas Sarkanajā grāmatā 3. kategorijā.


Baltā balanda

Baltā balanda () ir amarantu dzimtas suga ar kosmopolītisku izplatību — tā ir sastopama visur, neiekļaujot Arktiku un Antarktīdu. Tas ir viens no vismainīgākā izskata lakstaugiem pasaulē. Nodala varietātes, pasugas vai šos taksonus aplūko kā tuvas sugas.

Latvijā ļoti bieži visā teritorijā.

Atsevišķi eksemplāri un dažāda lieluma grupas sastopamas visur, kur noris cilvēka darbība.

Ziemeļindijā baltā balanda, kur tā tiek dēvēta par bathua, tiek plaši audzēta un izmantota kulinārijā.


Labā Indriķa balanda

Labā Indriķa balanda () ir amarantu dzimtas suga, kura ir sastopama Eiropā un ir ieviesta Ziemeļamerikā.

Latvijā tā ir uzskatāma par adventīvu sugu, tā ir sastopama ļoti reti. Latvija atrodas ziemeļaustrumos no sugas izplatības areāla.


Smaržīgā balanda

Smaržīgā balanda () ir amarantu dzimtas suga, kura ir sastopama Eirāzijas stepes joslā, taču ir izplatījusies tālu ārpus pamatareāla. Eiropas vidusdaļā un ziemeļos sastopama reti un izklaidus.

Latvijā smaržīgā balanda ir sastopama ļoti reti, tālu ziemeļos no dabiskā izplatības apvidus. Nav vienota viedokļa, vai tā ir adventīvs (ievazāts), vai no kultūras savvaļā pārgājis augs. Atsevišķi eksemplāri aug tīrumos un smilšainās atmatās.


Lapainā balanda

Lapainā balanda () ir amarantu dzimtas suga, kura ir plaši sastopama Eirāzijā, ieviesta Ziemeļamerikā. Tomēr Eiropā šo sugu par vietējās (ne adventīvās) floras sastāvdaļu uzskata tikai Alpos un Pireneju pussalā.

Latvijā lapainā balanda ir rets adventīvs (ievazāts) augs; atsevišķi eksemplāri aug nezālienēs, ceļmalās un gar dzelzceļiem.


Zilganā balanda

Zilganā balanda () ir mainīga izskata amarantu dzimtas suga, kas sastopama Eirāzijā, tostarp nereti visā Latvijas teritorijā, un ir ieviesusies Ziemeļamerikā.

Atsevišķi eksemplāri un nelielas grupas aug dārzos, tīrumos un nezālienēs, arī gar dzelzceļiem, parasti mēreni mitrās un diezgan auglīgās vietās.


Mūru balanda

Mūru balanda () ir amarantu dzimtas suga, kura ir sastopama Eirāzijā. Latvijā tas ir ļoti rets adventīvs augs, kura eksemplāri aug nezālienēs un uz dzelzceļiem.


Irbeņlapainā balanda

Irbeņlapainā balanda () ir amarantu dzimtas suga, kura izcēlusies no Eiropas dienviddaļā un Rietumāzijā, taču mūsdienās diezgan plaši sastopama arī Viduseiropā. Ziemeļeiropā ļoti reti, tostarp Latvijā ļoti rets ievazāts augs; atsevišķi eksemplāri aug uz dzelzceļiem, nezālienēs un izgāztuvēs.


Daudzsēklu balanda

Daudzsēklu balanda () ir amarantu dzimtas suga, kuras dabiskais izplatības areāls ir Eirāzijā, taču ir ieviesusies citos kontinentos.

Latvijā daudzsēklu balanda ir retumis sastopama visā teritorijā, kur atsevišķi eksemplāri un grupas aug dažādās nezālienēs, tīrumos, ceļu un dzelzceļu malās.


Sarkanā balanda

Sarkanā balanda () ir mainīga izskata amarantu dzimtas suga, kuras dabiskais izplatības areāls ir Eirāzijā, taču ir ieviesusies arī Ziemeļamerikā.

Latvijā nereti visā teritorijā; atsevišķi eksemplāri un grupas aug nezālienēs, smiltājos un dzelzceļu malās.


Šrādera balanda

Šrādera balanda () ir amarantu dzimtas suga, kuras dabiskais izplatības areāls ir Austrumāfrikā. Vietām sastopama arī Eiropas centrālajā un austrumu daļā, kur tā ir adventīva suga.

Latvijā Šrādera balanda ir ļoti rets ievazāts augs. Atsevišķi eksemplāri aug ceļmalās un nezālienēs.


Stāvā balanda

Stāvā balanda () ir amarantu dzimtas suga, kura ir sastopama Eirāzijā. Latvijā diezgan bieži sastopama suga, pēdējā laikā izplatība paplašinās. Daudzās valstīs to nenodala kā patstāvīgu sugu bet aplūko kā vienu no daudzajām baltās balandas pasugām. Tādēļ izplatības dati no daudzām teritorijām Eiropā ir nepilnīgi, sporādiski.

Atsevišķi eksemplāri un grupas ceļmalās, gar dzelzceļiem, nezālienēs, ūdeņu krastmalu smiltājos.


Zaļā balanda

Zaļā balanda () ir amarantu dzimtas suga, kura ir neregulāri sastopama Eirāzijā un Ziemeļamerikā, visbiežāk Eiropas ziemeļu daļā, tostarp nereti visā Latvijas teritorijā. Atsevišķi eksemplāri un grupas aug dārzos, tīrumos, ceļmalās un nezālienēs.


Man māmiņa piesacīja

Man māmiņa piesacīja ir dainu vārdi ar Emiļa Melngaiļa melodiju. Dziesma pirmo reizi tika atskaņota VI Vispārējos latviešu Dziesmu svētkos 1926. gadā, kopā trīs reizes skanējusi Vispārējos latviešu Dziesmu svētkos.


Pilsētas balanda

Pilsētas balanda () ir amarantu dzimtas suga, kuras sākotnējās izplatības areāls ir Eirāzijā, taču suga ir plaši izplatījusies arī ārpus pamatareāla.

Latvijā reti visā teritorijā; atsevišķi eksemplāri un nelielas grupas aug dažādās nezālienēs, ceļmalās, dārzos un uz dzelzceļiem.

Suga ir ierakstīta Baltijas jūras reģiona Sarkanajā grāmatā.


Siļķu balanda

Siļķu balanda () ir amarantu dzimtas suga, kura ir cēlusies Vidusjūras reģionā, bet diezgan plaši ieviesusies Eiropā un Rietumāzijā. Eiropas ziemeļdaļā, tostarp Latvijā, sastopama ļoti reti. Atsevišķi eksemplāri aug nezālienēs un gar dzelzceļiem.


Stop zīme

STOP zīme jeb "Neapstājoties tālāk braukt aizliegts" ir priekšrocības ceļa zīme, kas aizliedz transportlīdzekļu vadītājiem turpināt kustību neapturot transportlīdzekli tieši pirms krustojuma stoplīnijas apzīmējuma. Gadījumā ja tāda nav — transportlīdzeklis jāaptur tieši pirms šķērsojamās brauktuves malas un jādod ceļš satiksmes dalībniekiem, kuri brauc pa šķērsojamo ceļu. Ja pirms krustojuma papildus ir uzstādīta 847. ceļa zīme — jādod ceļš transportlīdzekļiem, kuri brauc pa galveno ceļu, kā arī transportlīdzekļiem, kas tuvojas pa vienādas nozīmes ceļu no labās puses, izņemot tramvaja vadītājus, kuriem saskaņā ar Ceļu satiksmes noteikumu 134. punktu ir priekšroka attiecībā pret bezsliežu transportlīdzekļu vadītājiem.

Šī zīme var būt uzstādīta pirms neapsargājamas dzelzceļa pārbrauktuves, speciāla karantīnas posteņa, robežas šķērsošanas vietas un citām vietām, kur ceļu satiksmi aptur ar barjeru vai citā veidā. Šajā gadījumā transportlīdzekļa vadītājam jāaptur transportlīdzeklis tieši pirms stoplīnijas vai tieši pirms zīmes, ja stoplīnijas nav.

Daudzās valstīs šī ir vienīgā astoņstūrainā ceļa zīme, pateicoties kam to viegli var atpazīt pat ja zīme nav salasāma (piemēram to aizklāj sniegs).

Pirms luksoforu parādīšanās ceļu satiksmi regulēja policijas darbinieki. 1914. gadā Detroitas satiksmes regulētājs Harijs Džeksons uzstādīja pirmo STOP zīmi. Džeksons strādāja nepārredzamā krustojumā, kur bieži notika avārijas un, lai uzlabotu situāciju, viņš uzstādīja baltu kvadrātu ar STOP uzrakstu, kas samazināja ceļu satiksmes negadījumu skaitu.

1922. gadā Amerikas Valsts autoceļu un transporta amatpersonu asociācija standartizēja šo ceļa zīmi. 1935. gadā STOP zīmes aprakstu iekļāva Vienoto satiksmes kontroles ierīču rokasgrāmatā (Manual on Uniform Traffic Control Devices).

1968. gada Konvencijā par ceļa zīmēm un signāliem noteica divus STOP zīmes paraugus. 1973. gadā, saskaņā ar GOST 10807—71 standartu, šī zīme parādījās PSRS.


Ilmārs Dāliņš

Ilmārs Dāliņš (dzimis , miris ) bija latviešu fiziķis, virsmas zinātnes un seismoloģijas speciālists. Lielāko mūža daļu pavadījis ASV.

Pēc Latvijas neatkarības atjaunošanas darbojies politikā, bijis 5. Saeimas deputāts, pārstāvot partiju "Tēvzemei un Brīvībai".


Agdere

Agdere () ir viena no 11 Norvēģijas filkēm. Izvietojusies valsts pašos dienvidos Ziemeļjūras krastā. Robežojas rietumos ar Rūgalanni rietumos un Vestfollu un Tēlemarku austrumos. Filkes administratīvie centri ir Kristiansanna, kur atrodas pašvaldība un administratīvās iestādes, un Ārendāle, kur atrodas gubernatora rezidence.

Filke izveidota 2020. gada 1. janvārī, kad reģionālās reformas gaitā apvienoja Eustagderes un Vestagderes filkes. Filki veido 25 komūnas, lielākās no kurām ir Krisjānsanna, Ārendāle, Grimstade un Lindesnesa.


Innlandete

Innlandete () ir viena no 11 Norvēģijas filkēm. Izvietojusies valsts dienvidaustrumos, robežojas ziemeļos ar Trendelāgu, ziemeļrietumos — ar Mēri un Rumsdāli, rietumos — ar Vestlanni, dienvidos — ar Vikeni, bet austrumos — ar Zviedriju. Filkes administratīvais centrs ir Hāmara.

Filke izveidota 2020. gada 1. janvārī, kad reģionālās reformas gaitā apvienoja Hēdmarkas un Oplannes filkes. Nosaukums nozīmē 'Iekšzeme' un tā ir vienīgā Norvēģijas filke, kurai nav izejas uz jūru. Filki veido 34 komūnas, lielākās no kurām ir Ringsakere, Hāmara un Jēvīka.


Hāmara

Hāmara () ir pilsēta Norvēģijā, Innlandetes filkes un Hāmaras komūnas administratīvais centrs. Izvietojusies Norvēģijas lielākā ezera Mjēsas krastā. Daļas no pilsētas urbānās teritorijas iestiepjas kaimiņu komūnu Ringsakeres un Stanges teritorijās.


Vestlanne

Vestlanne () ir viena no 11 Norvēģijas filkēm. Izvietojusies valsts dienvidrietumos Ziemeļjūras krastā, robežojas ziemeļos ar Mēri un Rumsdāli, ziemeļaustrumos — ar Innlandeti, austrumos — ar Vikeni, dienvidaustrumos — ar Vestfollu un Tēlemarku, bet dienvidos — ar Rūgalanni. Filkes administratīvais centrs ir Bergena, bet gubernatora rezidence atrodas Hermansverkas ciemā.

Filke izveidota 2020. gada 1. janvārī, kad reģionālās reformas gaitā apvienoja Hordalannes un Sognas un Fjūranes filkes. Nosaukums nozīmē 'Rietumzeme' un tā ir viena no divām Norvēģijas filkēm, kur oficiālā rakstu valoda ir jaunnorvēģu valoda. Filki veido 46 komūnas, lielākās no kurām ir Bergena, Eigardena, Askeja un Alvera.


Vestfolla un Tēlemarka

Vestfolla un Tēlemarka () ir viena no 11 Norvēģijas filkēm. Izvietojusies valsts dienvidos Skageraka krastā. Robežojas ziemeļos ar Vikeni, ziemeļrietumos — ar Vestlanni, rietumos — ar Rūgalanni, bet dienvidos — ar Agderi. Filkes administratīvie centri ir Šīena, kur atrodas pašvaldība, un Tensberga, kur atrodas gubernatora rezidence un administratīvās iestādes.

Filke izveidota 2020. gada 1. janvārī, kad reģionālās reformas gaitā apvienoja Vestfollas un Tēlemarkas filkes. Filki paredzēts likvidēt 2024. gada 1. janvārī, sadalot atpakaļ Vestfollas un Tēlemarkas filkēs.


Oļa Poļakova

Vairāku mūzikas balvu — Музична платформа, YUNA, M1 Music Awards — laureāte un nominante.

"Viena no 100 ietekmīgākajām Ukrainas sievietēm" 2020. gadā saskaņā ar žurnālu Focus.


Atlona

Atlona (, ) ir pilsēta uz Roskomonas grāfistes robežas ar Vestmītas grāfisti, Konahtas un Lensteras provincē, Īrijā. pilsētā dzīvoja 21 349 iedzīvotāji.


Klonmela

Klonmela (, ) ir lielākā pilsēta Tiperēri grāfistē, Mansteras provincē, Īrijā. Klonmelā atrodas Tiperēri grāfistes pārvaldes centrs. pilsētā dzīvoja 17 140 iedzīvotāji.


Materiālu pretestība

Materiālu pretestības teorētiskā daļa pamatojas uz matemātiku un teorētisko mehāniku, eksperimentālā — uz nepārtrauktas vides mehāniku un materiālzinātni.


Tūkstošgades aktrise

"Tūkstošgades aktrise" (; Sennen Joyū; ) ir 2001. gada Japānas anime filma, kuras režisors un viens no scenārija autoriem ir Satoši Kons. Filmu veidoja studija Madhouse, lomas tajā ieskaņoja Mijoko Šodži, Mami Kojama, Fumiko Orikasa, Šodžo Īzuka, Šoko Cuda, Hirotaka Suzuoki, Hisako Koda, Koiči Jamadera un Masane Cukajama. Pirmizrāde notika 2001. gada 28. jūlijā.

Filma daļēji ir balstīta uz aktrišu Secuko Haras un Hideko Takamines dzīvesgājumiem.

Sižets stāsta par režisoru un operatoru, kuri veido dokumentālo filmu par gados vecās aktrises Čijoko Fudživaras dzīvi. Stāstot par savu dzīvi aktrisei sāk sabrukt atšķirība starp realitāti un kino.


Bosekopa

Bosekopa () ir bijusī Pirmā Starptautiskā polārā gada Norvēģijas polārstacija. Izvietota Norvēģijas ziemeļos Altafjorda dienvidu piekrastē Bosekopas ciema nomalē tagadējās Altas pilsētas teritorijā.


Enisa (pilsēta)

Enisa (, ) ir lielākā pilsēta Klēras grāfistē, Mansteras provincē, Īrijā. Enisā atrodas Klēras grāfistes pārvaldes centrs. pilsētā dzīvoja 25 276 iedzīvotāji.


BK Mladá Boleslav

BK Mladá Boleslav ir hokeja komanda, kas bāzēta Mlada Boleslavā, Čehijā un spēlē Čehijas Ekstralīgā. Komanda dibināta 1908. gadā, Čehijas Ekstralīgā pirmo reizi iekļuva 2008. gadā.

Pašlaik (2022) komandu pārstāv latviešu uzbrucējs Māris Bičevskis.


Edgars Lasenbergs

Edgars Lasenbergs (dzimis ) ir latviešu basketbolists, spēlē saspēles vadītāja pozīcijā. 2023. gadā pārstāv Austrijas klubu Treiskirhenes "Lions". Iepriekš spēlējis vairākos Latvijas Basketbola līgas (LBL) klubos, kā arī Igaunijā, Lietuvā un Spānijā.


Ulfs Kristersons

Ulfs Jalmars Kristersons (; dzimis Lundā) ir zviedru politiķis. Kopš 2022. gada oktobra viņš ir Zviedrijas premjerministrs, pārstāv Moderātu partiju, kopš 2017. gada ir partijas līderis. Bijis arī sociālās drošības ministrs Frēdrika Reinfelta valdībā (2010—2014).


Berkava

Berkava ir ciems Ogres novada Tomes pagastā. Izvietojies pagasta ziemeļrietumos netālu no Ogres novada un Ķekavas novada robežas pie autoceļa P85 no pagasta centra Tomes, no novada centra Ogres un no Rīgas.


Vienu sliežu dzelzceļa vēsture

Ar terminu "monorail" vai "industrial monorail" apzīmē vairākas transporta sistēmas, kurās krēsls vai transportieris ir piekārts vai brauc pa sliežu konstrukciju. Atšķirībā no labi zināmās divsliežu sistēmas ir daudz transporta veidu, kas tiek dēvēti par monoraiļiem, tāpēc, izsekojot vēsturei, rodas problēma, ko tajā iekļaut un ko neiekļaut.

Vispārpieņemtā izpratnē viensliežu dzelzceļu definē kā jebkuru ar sliedēm vadāmu transporta līdzekli, kurā virziena stabilitātes nodrošināšanai neizmanto parasto saķeres dzelzceļu konusveida darbību. Tas izslēgtu zobveida dzelzceļus un trošuceļus. Vēl viens vispārpieņemts noteikums ir tāds, ka sliežu ceļam vai sliežu ceļam jābūt šaurākam par vagonu/transportlīdzekli. Paaugstinātas, balstītas, ar trosi darbināmas sistēmas, piemēram, Cable Liner un MiniMetro, parasti netiek uzskatītas par vienceļa sliedēm.

Ņemot vērā parasto dzelzceļu attīstības modeli, dažādos laikos bija svarīgi dažādi kritēriji un efektivitātes mērījumi, un tika piedāvāti alternatīvi konstrukcijas risinājumi. Tādējādi 19. gadsimta sākuma vienceļa sliedes ir maz līdzīgas pašreizējām konstrukcijām, un tās tika optimizētas dažādiem efektivitātes mērķiem, ievērojot atšķirīgus tehnoloģiskos ierobežojumus.


Noķer Vilni (albums)

Noķer Vilni ir latviešu hiphopa grupas New Wavy debijas studijas albums. Albumu 2017. gada 15. decembrī izdeva New Wavy Records. Albums ir 25 minūtes garš, un tā piedalās visi tā laika grupas dalībnieki — Steps, Teacha, PRUSAX, Janz, MC Apšaude, Puce un Svēte.


Maikls Kolinss (īru revolucionārs)

Maikls Kolinss (, , dzimis , miris ) bija īru revolucionārs, karavīrs un politiķis, kurš bija viena no vadošām figūrām 20. gadsimta sākuma cīņā par Īrijas neatkarību. Neatkarības kara laikā viņš bija Īrijas Republikāņu armijas (IRA) izlūkošanas dienesta direktors un pašpasludinātās Īrijas Republikas finanšu ministrs. Pēc tam viņš bija Īrijas brīvvalsts pagaidu valdības vadītājs no 1922. gada janvāra un Nacionālās armijas virspavēlnieks no jūlija līdz savai nāvei slazdā 1922. gada augustā, pilsoņu kara laikā.


Malingāra

Malingāra (, ) ir pilsēta Vestmītas grāfistē, Lensteras provincē, Īrijā. Malingārā atrodas Vestmītas grāfistes pārvaldes centrs. pilsētā dzīvoja 20 928 iedzīvotāji.


Tecēšanas robeža

Tecēšanas robeža ir materiālu pretestības parametrs, kurš raksturo mehānisko spriegumu pēc elastības robežas sasniegšanas, pie kura materiāls turpina deformēties, slodzei nepalielinoties.


Līvbērzes muiža

Bērzes muiža () bija Zemgales muiža, kas atradās mūsdienu Jelgavas novada Līvbērzes pagasta Līvesmuižas ciemā. Muižas apbūve ir 18. gadsimta vietējas nozīmes arhitektūras piemineklis.


Proporcionalitātes robeža

Proporcionalitātes robeža ir materiālu pretestības parametrs, līdz kuram sakarība starp mehānisko spriegumu un deformāciju ir proporcionāla, citiem vārdiem, ir spēkā Huka likums.


Vēja auza

Vēja auza () ir mainīga izskata augu suga graudzāļu dzimtā. Suga ir izcēlusies Vidusjūras apvidus austrumu daļā, taču suga ir plaši ieviesusies Eirāzijā, tostarp visā Latvijas teritorijā.

Atsevišķi eksemplāri un skrajas grupas aug labības sējumos, nezālienēs, gar ceļiem un dzelzceļiem un dažādos uzbērumos.


Pokhara

Pokhara () ir Nepālas otrā lielākā pilsēta un Gandakipradešas provinces centrs. Atrodas valsts centrālajā daļā apmēram 200 kilometrus uz rietumiem no Katmandu. 2021. gadā tajā dzīvoja 518 452 iedzīvotāji.

No 24 līdz 56 km attālumā no pilsētas atrodas Annapūrnas, Dhaulāgiri un Manāslu virsotnes, tāpēc Pokhara ir Nepālas tūrisma centrs. Pilsētā un tās apkaimē dzīvo ievērojams daudzums gurku.

Pilsēta dibināta 18. gadsimta tirdzniecības ceļā no Indijas uz Tibetu. No 1769. gada — Nepālas valstī. No 1959. līdz 1962. gadam pēc Tibetas pievienošanas Ķīnai, pilsētā ieradās apmēram 300 000 bēgļu.


Bharatpura (Nepāla)

Bharatpura () ir Nepālas trešā lielākā pilsēta. Atrodas valsts centrālajā daļā pie Gandaki upes uz rietumiem no Katmandu. 2021. gadā tajā dzīvoja 369 377 iedzīvotāji.

Bharatpura ir viena no visstraujāk augošajām Nepālas pilsētām. Metropoles pilsētas statusu ieguva 2017. gadā, apvienojoties Narajani, Čitravanas un Kabilasas pašvaldībām. Pilsētas ekonomika balstās uz lauksaimniecību.


Lalitpura

Lalitpura (), vēsturiski zināma kā Pātana, Manigala un Jala, ir Nepālas ceturtā lielākā pilsēta. Atrodas valsts centrālajā daļā Katmandu ielejā pie Bagmati upes uz dienvidiem no valsts galvaspilsētas Katmandu. 2021. gadā tajā dzīvoja 299 283 iedzīvotāji.

Dibināta 3. gadsimtā. Pazīstama ar saviem vēstures pieminekļiem, amatniecību un tautas mākslu. Cietusi 2015. gada Nepālas zemestrīcē.


Sečovļes sāls ieguves dīķi

Sečovļes sāls ieguves dīķi () ir sāls ieguves dīķi Slovēnijas galējos dienvidrietumos, Istrijas pussalā.

Tā ir viena no vietām, kur kopš 13. gadsimta sāls tiek iegūts tradicionālajā veidā — ar iztvaikošanas palīdzību. Tā ir starptautiski vērtīga mitraine un ūdesnputnu dzīvesvieta. 1992. gadā vieta tika iekļauta Rāmsaras vietu sarakstā. Pie sāls ieguves vietas izveidots muzejs, kas ieguvis Europa Nostra balvu. Iekārtots dabas parks (Krajinski park Sečoveljske soline). Šeit iegūtais sāls kā Piraņas sāls (Piranska sol) ie ES aizsargājama PGI preču zīme.


Granparkesentrālas stadions

Granparkesentrālas stadions () ir 1900. gadā atklāts futbola stadions Urugvajas galvaspilsētā Montevideo. 34 000 skatītāju ietilpīgajā stadionā bāzējas Urugvajas futbolkomanda Club Nacional de Football. Pilnībā nodedzis un atjaunots 1923. gadā. Stadions ir vieta, kur 1930. gadā notika vairākas vēsturē pirmā FIFA Pasaules kausa spēles.


Karrasko starptautiskā lidosta

Karrasko — Ģenerāļa Sezario Beriso starptautiskā lidosta () ir starptautiska lidosta 5 kilometrus uz ziemeļaustrumiem no Urugvajas galvaspilsētas Montevideo. Lielākā lidosta valstī. Apkalpo valsts galvaspilsētu. Lidostas infrastruktūru izmanto arī Urugvajas gaisa spēki.

Pirmais lidostas terminālis uzbūvēts 1947. gadā. No 2007. līdz 2009. gadam notika būtiska lidostas modernizācija pēc arhitekta Rafaela Vinjoli projekta.

Neskaitot čārterlidojumus, lidostā regulārus pasažieru aviopārvadājumus 2022. gadā nodrošināja aviosabiedrības Aerolíneas Argentinas, Air Europa, American Airlines, Avianca, Azul Brazilian Airlines, Copa Airlines, Gol Linhas Aéreas Inteligentes, Iberia, JetSmart, LATAM Brasil, LATAM Chile, LATAM Perú, Paranair. Visu sezonu lidojumi notiek uz 8 valstīm (tās ir Argentīna, Brazīlija, Čīle, Kolumbija, Panama, Paragvaja, Peru, Spānija), bet sezonāli — arī uz ASV.


Veloceļš Imanta—Daugavgrīva

Veloceļš Imanta—Daugavgrīva ir viens no Rīgas veloceļiem, kas savieno veloceļu Rīga-Jūrmala ar Daugavgrīvas pludmali. 12 kilometru garo veloceļu atklāja 2023. gada 29. septembrī.


Lāčupe (Rīga)

Lāčupe ir Rīgas pilsētas daļa Kurzemes rajonā Pārdaugavā, kas ietilpst Imantas un Kleistu apkaimēs, pa Bolderājas dzelzceļa līniju robežojoties ar Iļģuciema apkaimi. Mūsdienās šajā teritorijā ir izvietojušās dažādas vairumtirdzniecības un mazumtirdzniecības bāzes pie Bolderājas dzelzceļa atzariem.


Šķērsiela (Rīga)

Šķērsiela ir Rīgas iela Imantas un Iļģuciema apkārtnēs Kurzemes rajonā. Tā sākas krustojumā ar Grīvas ielu un beidzas krustojumā ar Sniķeres ielu un sastāv no 2 braukšanas joslām ar asfalta segumu. Ielā ir savrupmāju apbūve. Šķērsielu divās savstarpēji nesavienotās daļās sadala Lāčupes stacijas sliežu ceļi.

Šķērsiela Rīgas ielu sarakstos atrodama ap 1904. gadu ar tagadējo nosaukumu. Šķērsiela ir apkaimes zināmākā iela, Ivars Seleckis uzņēmis trīs dokumentālās filmas (Šķērsiela, Jaunie laiki Šķērsielā un Kapitālisms Šķērsielā) par dzīvi Šķērsielā dažādos laika posmos.


Velna auza

Velna auza () ir graudzāļu dzimtas suga ar neskaidru izcelsmi, kura, iespējams, ir radusies Vidusjūras reģionā, vēlāk kultivēšanas un tīrumu ierīkošanas dēļ plaši ieviesusies kultūrainavā Eiropā. Latvijā sastopama reti visā teritorijā. Visticamāk adventīva suga.

Atsevišķi eksemplāri un skrajas grupas labības sējumos, nezālienēs, gar ceļiem un dzelzceļiem.


Česlavs Mihņevičs

Česlavs Mihņevičs (; dzimis Bjarozavkā) ir poļu futbola treneris un bijušais futbolists. Spēlējis vārtsarga pozīcijā. 2022. gadā bija Polijas futbola izlases galvenais treneris.


Money Longer

Money Longer ir amerikāņu repera Lil Uzi Vert debijas singls. Tas tika izdots digitālai lejupielādei 2016. gada 6. februārī kā pirmais singls no viņu ceturtā miksteipa Lil Uzi Vert vs. .The World (2016), kā arī kā bonusa dziesma no japāņu versijām viņu debijas albums Luv Is Rage 2 (2017), Generation Now un Atlantic Records. Visa dziesma ir vērsta uz domu, ka Lil Uzi Vert tagad ir "pārvērsts par mežoni", kā tas tiek atkārtots visā dziesmā. Producenti Don Cannon un Maaly Raw.


Dons Kanons

Donalds Kanons (; dzimis 1979. gada 2. augustā) ir amerikāņu dīdžejs, ierakstu producents, dziesmu autors un ierakstu vadītājs. Viņš ir Atlantic Records nospieduma Generation Now līdzdibinātājs. Viņš bija arī ievērojamā Atlantas miksteipu kolektīva Aphilliates Music Group dalībnieks kopā ar savu ilggadējo līdzstrādnieku un grupas Generation Now dibinātāju DJ Drama. Savas karjeras laikā Kanons ir producējis dziesmas un albumus tādiem māksliniekiem kā Jeezy, Logic, Lil Uzi Vert, Lil Wayne, Ludacris, 50 Cent un daudziem citiem. Viņš bija arī Def Jam Recordings A&R viceprezidents.


Spānijas "Neuzvaramā armāda"

Spānijas "Neuzvaramā armāda" ( — 'Lielā un visveiksmīgākā flote') bija Spānijas flote, kas 1588. gada maija beigās kuģoja no Lisabonas, un to komandēja Medinas Sidonijas hercogs, aristokrāts bez iepriekšējas pieredzes jūrniecībā, ko iecēlis Spānijas karalis Felipe II. Viņa pavēle bija kuģot augšup pa Lamanšu, savienoties ar Parmas hercogu Flandrijā un pavadīt iebrukuma spēkus, kas izkāptu Anglijā un gāztu Elizabeti I. Tās mērķis bija atjaunot katolicismu Anglijā, izbeigt atbalstu Nīderlandes Republikai, un novērstu angļu un holandiešu privātpersonu uzbrukumus Spānijas interesēm Amerikā.

Spāņiem pretojās angļu flote, kas bāzējās Plimutā ar aptuveni 226 kuģiem. Ātrāki un manevrētspējīgāki nekā lielākie spāņu galjoni, viņi spēja uzbrukt Armadai, kad tā kuģoja augšup pa Lamanšu. Vairāki padotie ieteica Medinai Sidonijai noenkuroties Solenta šaurumā un ieņemt Vaitas salu, taču viņš atteicās novirzīties no norādījumiem izveidot saikni ar Parmu. Lai gan Armada Kalē sasniedza lielākoties neskarta, gaidot saziņu no Parmas, tai naktī uzbruka angļu ugunskuģi un tie bija spiesti izklīst.


Digitālais attēls

Digitālais attēls ir attēls, kas sastāv no elementiem, kas pazīstami arī kā pikseļi, katrs ar ierobežotiem, diskrētiem skaitļu intensitātes vai pelēkuma līmeņa attēlojumiem, kas ir tā divdimensiju funkciju izvade, kas tiek ievadīta ar telpiskajām koordinātām, kas apzīmētas ar x, y attiecīgi uz x ass un y ass. Atkarībā no tā, vai attēla izšķirtspēja ir fiksēta, tā var būt vektora vai rastra tipa. Pats par sevi termins "digitālais attēls" parasti attiecas uz rastra attēliem vai bitkartes attēliem (pretstatā vektora attēliem).


Veloceļš Rīga—Jūrmala

Veloceļš Rīga—Jūrmala ir viens no pirmajiem Latvijas veloceļiem, kas savieno Vanšu tiltu Rīgas centrā ar Lielupes tiltu Jūrmalā un tālāk savienojas ar veloceļu Majori—Kauguri. To sāka būvēt 1987. gadā kā veloceļu Imanta–Jūrmala un pabeidza 2001. gadā, kad īstenoja veloceļa Vecrīga–Imanta izbūvi. Tas ir Eiropas nozīmes veloceļu tīkla maršruta EuroVelo10 posms.


Skaistaugļu balodene

Skaistaugļu balodene () ir amarantu dzimtas suga, kurai ir šauras izplatības areāls jūras un okeāna piekrastēs. Daži autori to aplūko kā ļoti mainīgās šķēplapu balodenes (Atriplex prostrata) varietāti ar nosaukumu Atriplex hastata var. calotheca. Dažāda lieluma grupas aug piejūras smiltājos un periodiski applūstošā pludmalē.

Latvijā suga ir sastopama reti Rīgas līča piekrastē. Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.


Kailā balodene

Kailā balodene () ir amarantu dzimtas suga, kura ir sastopama jūru un okeānu piekrastē Eiropā un Ziemeļamerikā. Latvijā reti sastopama jūras piekrastē. Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.

Atsevišķi eksemplāri un nelielas grupas aug liedagā un kāpās.


Dārza balodene

Dārza balodene () ir amarantu dzimtas suga, kura ir izcēlusies Āzijā, taču kultivējot plaši ieviesusies Eiropā un citās vietās ārpus pamatareāla. Latvijā dārza balodene ir kultivēts, dekoratīvs augs, retumis sastopams kā dārzbēglis.

Atsevišķi eksemplāri aug dārzu malās, nezālienēs un gar dzelzceļiem.


Jūrmalas balodene

Jūrmalas balodene () ir amarantu dzimtas suga, kura ir sastopama sāļās augsnēs jūru krastos Eirāzijā un Ziemeļamerikā, kā arī dažviet kontinentu iekšzemē. Latvijā jūrmalas balodene ir sastopama nereti, bet tikai Rīgas līča un Baltijas jūras piekrastē. Atsevišķi eksemplāri un grupas aug kāpās, liedagā un piejūras nezālienēs.

Sugai nodala vairākus zemākus taksonus.


Suzanna Lenglēna

Suzanna Lenglēna (; dzimusi , mirusi ) bija franču tenisiste, divkārtēja olimpiskā čempione 1920. gadā, izcīnīja astoņus Grand Slam titulus vienspēlēs un divdesmit vienu kopā. Starptautiskās tenisa slavas zāles locekle.


Garkāta balodene

Garkāta balodene () ir mainīga izskata amarantu dzimtas suga, kuras ietvaros nodala 2 pasugas, kuras dažreiz aplūko kā patstāvīgas sugas. Garkāta balodene ir diezgan reta un tai ir šauras izplatības areāls galvenokārt Baltijas jūras un Ziemeļjūras piekrastē, kā arī Islandē un Lielbritānijā.

Latvijā tā ir ļoti reti sastopama jūras piekrastē, galvenokārt Lielupes un Daugavas grīvās vai tiešā tuvumā un gar jūru posmā no Liepājas līdz valsts robežai ar Lietuvu. Vietējās floras suga. Suga ir ierakstīta Latvijas Sarkanajā grāmatā 2. kategorijā.


Garlapu balodene

Garlapu balodene () ir amarantu dzimtas suga, kura ir sastopama Rietumāzijā, Eiropas centrālajā un dienvidaustrumu daļā. Latvijā garlapu balodene ir rets ievazāts (adventīvs) augs, kurš ir galvenokārt Rīgā un Daugavpilī.

Atsevišķi eksemplāri aug nezālienēs un gar dzelzceļiem.


XO Tour Llif3

XO Tour Llif3 ir amerikāņu repera Lil Uzi Vert singls no Luv Is Rage 1.5 (2017) un debijas albuma Luv Is Rage 2 (2017). Tas tika izlaists vietnē SoundCloud 2017. gada 26. februārī un vēlāk visās mūzikas straumēšanas platformās — 2017. gada 24. martā. Dziesmu producēja TM88 un JW Lucas. Tas sasniedza septīto vietu ASV Billboard Hot 100, kļūstot par Lil Uzi Vert visaugstāko solo mākslinieka singlu līdz singla Futsal Shuffle 2020 izlaišanai, kas sasniedza piekto vietu. Tas bija arī viņu otrais top 10 ieraksts pēc Migos singla Bad and Boujee. Dziesmas turpinājums ar nosaukumu P2 tika iekļauts Lil Uzi Vert otrajā albumā Eternal Atake (2020). Kopš tā laika dziesma tiek uzskatīta par Lil Uzi Vert parakstu dziesmu.

Vēlāk tas tika iekļauts WWE 2K20 skaņu celiņā.


Izplestā balodene

Izplestā balodene () ir amarantu dzimtas suga, kura ir plaši sastopama Ziemeļamerikā un Eirāzijā, tostarp Latvijā bieži visā teritorijā.

Atsevišķi eksemplāri un grupas aug nezāļainās vietās, ceļu un dzelzceļu malās, dārzos.


Šķēplapu balodene

Šķēplapu balodene () ir mainīga izskata amarantu dzimtas suga, kura ir plaši sastopama Eirāzijā, tostarp nereti visā Latvijas teritorijā, un Ziemeļamerikā. Sugas ietvaros nodala zemākus taksonus.

Atsevišķi eksemplāri un grupas dažādās nezālienēs, ceļmalās un jūras piekrastē.


Rožainā balodene

Rožainā balodene () ir amarantu dzimtas suga, kura ir sastopama Viduseiropā, kā arī centrālajā un austrumu Āzijā. Tuvi radniecība Tatārijas balodenei (Atriplex tatarica). Viduseiropā atradnes ir salveidīgas, izkliedētas. Biežāk sastopama teritorijā uz dienvidiem-dienvidaustrumiem no Latvijas. Latvijā suga ir sastopama ļoti reti, uzskatāma par adventīvu augu.


Spožā balodene

Spožā balodene () ir amarantu dzimtas suga, kura ir reti sastopama Āzijas vidū un rietumu daļā, kas, virzoties uz rietumiem, pakāpeniski ieviesusies Eiropas austrumu, vidus un dienvidaustrumu daļā. Eiropas ziemeļdaļā, tostarp Latvijā, rets adventīvs (ievazāts) augs. Latvijā spožā balodene ir pārsvarā sastopama Rīgā un Daugavpilī.

Augs nezālienēs, gar dzelzceļiem, izgāztuvēs un ceļmalās veido grupas.


Tatārijas balodene

Tatārijas balodene () ir amarantu dzimtas suga, kura ir sastopama Āzijas vidū un rietumu daļā. Eiropā, tostarp Latvijā, tas ir adventīvs (ievazāts) augs. Atsevišķi eksemplāri un grupas aug uz dzelzceļiem un nezālienēs.

No balandām (Chenopodium) atšķirama pēc nodalītiem vīrišķajiem un sievišķajiem ziediem (nevis ziedi divdzimumu).


2022.—2023. gada Pasaules kauss biatlonā

2022.—2023. gada Pasaules kauss biatlonā bija vairāku posmu biatlona sacensības, kas sākās Kontiolahti, Somijā, un noslēdzās Holmenkollenē, Norvēģijā. Pasaules kausa sacensības rīkoja Starptautiskā Biatlona savienība. Kopumā tiks aizvadīti deviņi posmi.

Starptautiskās Biatlona savienības kongresā 2022. gada septembrī Zalcburgā ar lielu balsu vairākumu tika apstiprināti valdes marta lēmumi, saskaņā ar kuriem Krievijas un Baltkrievijas nacionālo federāciju dalība tiek apturēta sakarā ar Krievijas iebrukumu Ukrainā. Abu valstu sportistiem nebija atļauts piedalīties starptautiskās biatlona sacensībās pat zem neitrāla karoga.


Maaly Raw

Džamāls Talibs Henrijs (dzimis 1994. gada 26. septembrī), profesionāli pazīstams kā Maaly Raw, ir amerikāņu ierakstu producents un dziesmu autors. 2016. gadā viņš ieguva ievērojamu vietu kā dažu Filadelfijas izcelsmes Lil Uzi Vert populārāko dziesmu arhitekts. 2017. gadā duets apvienojās četrās Lil Uzi Vert albuma Luv Is Rage 2 (2017) dziesmās.

Maaly Raw ir arī izveidojis sadarbības attiecības ar Ņujorkas stabilo A$AP Mob, producējot dziesmas Cozy Tapes Vol. 1: Friends (2016), A$AP Twelvyy debijas albumu 12 un A$AP Ferg trešo studijas albumu Still Striving (2017). Tomēr producents joprojām ir tuvu mājām, daudzos projektos strādājot ar Filadelfijas reperi Kuru. Viņš ir atpazīstams pēc viņa producenta birkas "Dat Be Maaly Raw!". Maaly Raw ir turpinājis strādāt ar Meek Mill, French Montana, Playboi Carti, Lil Yachty, Lil Uzi Vert, Coi Leray un citiem.


Bīstamā fotogrāfija

"Bīstamā fotogrāfija" () ir 2002. gada ASV psiholoģiska trillera filma, kuras režisors un scenārija autors ir Marks Romaneks. Filmā galvenās lomas atveido Robins Viljamss, Konija Nīlsena, Maikls Vartans, Gērijs Kouls un Ēriks La Salle.

Filma stāsta par fotogrāfiju izgatavošanas laboratorijā strādājošu vientuļnieku, kurš kļūst apsēsts ar kādu ģimeni.

"Bīstamā fotogrāfija" pirmizrāde notika Sandensas kinofestivālā. Filma saņēma pozitīvas kritiķu atsauksmes, īpaši uzsverot Viljamsa netipisko sev lomu, par ko viņš saņēma Saturna balvu kā labākais aktieris. Filma guva arī finansiālus panākumus, nopelnot 52,2 miljonus ASV dolāru pie 12 miljonu budžeta.


Dead Ringers

Dead Ringers ir 1988. gada Kanādas un ASV psiholoģiska trillera filma, kuras režisors un viens no scenārija autoriem ir Deivids Kronenbergs. Filmā galvenās lomas atveido Džeremijs Aironss un Ženevjēva Bužo.

Filma stāsta par diviem identiskiem dvīņiem ginekologiem, kuri izmanto to, ka viņus nevar atšķirt, līdz viņu attiecības pasliktina kāda sieviete.

Dead Ringers pirmizrāde notika Toronto Starptautiskajā kinofestivālā. Filma saņēma pozitīvas kritiķu atsauksmes un 10 Kanādas Genie Awards balvas, tai skaitā kategorijā "Labākā filma". Toronto Starptautiskā kinofestivāla kritiķi 2015. gadā Dead Ringers ierindoja 7. vietā no 10 visu laiku labākajām Kanādas filmām. Total Film "50 visu laiku labāko šausmu filmu" sarakstā to ierindoja 35. vietā, savukārt Entertainment Weekly to ierindoja 20. vietā "25 biedējošāko filmu" sarakstā.


Doktors Miegs (filma)

"Doktors Miegs" () ir 2019. gada ASV šausmu filma, kuras režisors un scenārija autors ir Maiks Flanagans. Filmā galvenās lomas atveido Jūens Makgregors, Rebeka Fērgusone, Kailija Karana un Klifs Kērtiss. Filma ir balstīta uz Stīvena Kinga 2013. gada romāna "Doktors Miegs" un ir turpinājums Stenlija Kubrika filmai "Mirdzums" (1980).

Filma norisinās vairākas desmitgades pēc filmā "Mirdzums" attēlotajiem notikumiem un tā stāsta par pieaugušu Deniju Torensu, vīrieti ar telepātiskām spējām, kuram ir jātiek galā ar bērnības traumu un jāaizsargā kāda meitene ar līdzīgām spējām.

Warner Bros. Pictures sāka darbu pie filmas neilgi pēc romāna izdošanas 2013. gadā. Scenārists Akiva Goldsmens uzrakstīja scenāriju, taču studija nenodrošināja finansējumu. Pēc komerciāli veiksmīgās cita Kinga romāna adaptācijas "Tas" (2017), Flanaganam tika uzdots pārrakstīt Goldsmena scenāriju.

"Doktors Miegs" pirmizrāde notika . Filma saņēma pozitīvas kritiķu atsauksmes, slavējot Flanagana scenāriju un īpaši Makgregora un Fērgusones aktierspēli, taču kritizēja tās garumu. Kopējiem ienākumiem pārsniedzot 72 miljonus ASV dolāru, filma ir finansiāli neveiksmīga, salīdzinot ar citām Kinga romānu adaptācijām, kas iznāca 2019. gadā — "Tas — otrā nodaļa" un "Zvēru kapiņi".


Zvēru kapiņi (2019. gada filma)

"Zvēru kapiņi" () ir 2019. gada ASV šausmu filma, kuras režisori ir Kevins Kelšs un Deniss Vidmeiers. Filmā galvenās lomas atveido Džeisons Klārks, Eimija Saimeca un Džons Litgovs. Filma ir balstīta uz Stīvena Kinga 1983. gada romānu ar tādu pašu nosaukumu un tas ir rimeiks 1989. gada filmai.

Filma stāsta par ģimeni, kas atklāj noslēpumainu kapavietu mežā aiz savas jaunās mājas.

Filmas "Zvēru kapiņi" pirmizrāde notika un to izlaida Paramount Pictures. Filma bija finansiāli veiksmīga, nopelnot 113,1 miljonus ASV dolāru pie 21 miljonu budžeta. Filma saņēma dalītas kritiķu atsauksmes, izceļot tumšo toni un aktierspēli, bet kritizējot lēnu tempu. Kritiķi un skatītāji bija dalītās domās par filmas atšķirībām no grāmatas, lai gan vairums to uzskata par labāku nekā 1989. gada filmu.


Hirokazu Kore-eda

Hirokazu Kore-eda (; dzimis ) ir japāņu kinorežisors, producents, scenārists un montāžists.

Savu karjeru iesācis televīzijā, vēlāk esot režisors vairākām filmām, kas pazīstamas arī ārpus Japānas. Viņa pazīstamākās filmas ir Nobody Knows (2004), Still Walking (2008), After the Storm (2016) un "Patiesība" (2019), Francijas un Japānas kopražojums, kas bija viņa pirmā filma, kas uzņemta ārpus Japānas un citā valodā.

Saņēmis Žūrijas balvu 2013. gada Kannu kinofestivālā par filmu "Kāds tēvs, tāds dēls" (そして父になる) un Zelta palmas zaru 2018. gada Kannu kinofestivālā par filmu "Zaglēni". Par filmu Kaibutsu (2023) saņēmis "Labākā scenārija" balvu 2023. gada Kannu kinofestivālā.


Zergas ezers

Zergas ezers jeb Mulajbuselhamas lagūna () ir 4 500 hektārus liela lagūna, kas atrodas Marokas ziemeļos, 70 kilometrus uz ziemeļiem no Kenitras.

Lagūna 1980. gadā iekļauta Rāmsaras konvencijas konvencijas aizsargājamo vietu sarakstā. Tā ir ievērojama Austrumatlantijas putnu migrācijas ceļa pieturvieta. Novērotas apmēram 100 putnu sugas. Uzturas 50 000 līdz 100 000 bridējputni.


Valdības noslēpumi

"Valdības noslēpumi" () ir 2019. gada Apvienotās Karalistes un ASV drāmas filma, kuras režisors ir Geivins Hūds. Filmā galvenās lomas atveido Kīra Naitlija, Mets Smits, Metjū Gūds, Rīss Ivanss, Ādams Bakri un Reifs Fainss.

Filma ir stāsts par trauksmes cēlēju Ketrīnu Ganu, kura nopludināja presei informāciju, atklājot ASV un Apvienotās Karalistes izlūkdienestu pretlikumīgu spiegošanas operāciju, lai piespiestu ANO Drošības padomei sankcionēt 2003. gada iebrukumu Irākā.

"Valdības noslēpumi" pirmizrāde notika Sandensas kinofestivālā. Filma saņēma pozitīvas kritiķu atsauksmes.


Aivars Pētersons

Aivars Pētersons ir LTV seriāla "Neprāta cena", kā arī TV3 Latvija seriāla "UgunsGrēks" un tā turpinājuma "Atgriešanās" tēls. Viņu tēlo latviešu aktieris Uldis Dumpis.


Sīdī Bugābas ezers

Sīdī Bugābas ezers () ir 650 hektārus liela lagūna, kas atrodas Marokas ziemeļos, pie Kenitras pilsētas. No okeāna to atdala kāpu josla.

Lagūna 1980. gadā iekļauta Rāmsaras konvencijas konvencijas aizsargājamo vietu sarakstā. Tā barojas no gruntsūdens. Lagūnā bagātīga fitoplanktona un aļģu pasaule. Ievērojama putnu migrācijas un dzīves vieta. Izveidots ekomuzejs.


Magņitska likums

Magņitska likums () ir likums, ko 2012. gada 14. decembrī parakstīja ASV prezidents Baraks Obama ar mērķi sodīt Krievijas amatpersonas, kas atbildīgas par jurista Sergeja Magņitska nāvi 2009. gadā Maskavas cietumā. 2013. gada 12. aprīlī ASV valdība publiskoja tā dēvēto pirmo Magņitska sarakstu, kurā bija 18 personas, kam tika aizliegts iebraukt Savienotajās Valstīs un kuru aktīvi ASV tiek iesaldēti. Krievijas Ārlietu ministrija Magņitska likumu nodēvēja par absurdu likumu, ar kuru "notiek iejaukšanās mūsu iekšējās lietās" un kas "smagi kaitē divpusējām attiecībām". Līdz 2019. gada maijam publicēja septiņas Magņitska saraksta versijas.

Savukārt 2016. gadā pieņemtais Globālais Magņitska likums paplašināja ASV valdības pilnvaras noteikt sankcijas ne tikai Magņitska lietā iesaistītajām personām, bet jebkurām ārvalstu valdības amatpersonām, kuras tiek uzskatītas par cilvēktiesību pārkāpējiem, iesaldējot viņu līdzekļus un aizliedzot ieceļot ASV. Sākotnēji pieņemtā likuma versija bija terminēta līdz 2022.gada decembrim, taču vēlāk to pagarināja pastāvīgi.

Magņitska likums iezīmēja precedentu cilvēktiesību sankciju programmu jomā, jo to, atšķirībā no tradicionālajām sankcijām, kuras piemēro visai valstij, var piemērot konkrētām vainīgajām personām, neatkarīgi no viņu ģeogrāfiskās atrašanās vietas.


Afnūrīras ezers

Afnūrīras ezers () ir 800 hektārus liels ezers Marokas centrālajā daļā 1795 metrus virs jūras līmeņa.

Ezers 1980. gadā iekļauts Rāmsaras konvencijas konvencijas aizsargājamo vietu sarakstā. Ievērojama putnu vieta. Netālu atrodas Ummerbijas upes ūdenskritumi.


Okeāna laineris

Okeāna laineris ir pasažieru kuģis, kuru pārsvarā izmanto, lai šķērsotu jūras vai okeānus. Laineri var pārvadāt arī kravu vai pastu un dažreiz var tikt izmantoti citiem mērķiem (piemēram atpūtas kruīziem vai kā hospitāļkuģi).

Kravas kuģus, kuri kursē atbilstoši grafikam, arī dažreiz dēvē par laineriem. Šī kuģu kategorija neiekļauj prāmjus vai citus kuģus, kurus ekspluatē īsos reisos, un ar nolūku būvētus kruīza kuģus, kuriem pats reiss nevis transportēšana ir ceļojuma pamatmērķis. Tāpat šajā kategorijā neiekļaujas tvaika klaiņkuģi, pat tie, kas aprīkoti, lai pārvadātu ierobežotu skaitu pasažieru. Dažas kuģniecības sevi dēvē par "līnijām" un to konteinerkuģus, kuri bieži tiek ekspluatēti noteiktos maršrutos atbilstoši iepriekš sastādītiem grafikiem, par laineriem.

Okeāna laineri parasti ir stingras konstrukcijas kuģi ar lielu brīvsānu augstumu, lai izturētu vētras un citus nelabvēlīgus laikapstākļus ar kādiem tie saskaras atklātajos okeānos. Papildus tam tie bieži ir būvēti ar biezāku korpusa apšuvumu nekā kruīza kuģiem un tiem ir lielāki degvielas, pārtikas un citu materiālu krājumi ilgajiem reisiem.

Pirmos okeāna lainerus uzbūvēja 19. gadsimta vidū. Tādas tehnoloģiskās inovācijas kā tvaika dzinējs un tērauda korpuss ļāva uzbūvēt lielākus un ātrākus lainerus izraisot sāncensību tā laika pasaules lielvaru starpā, īpaši starp Apvienoto Karalisti un Vāciju. Okeāna lainerus, kuriem savulaik bija dominējošā loma ceļojumos starp kontinentiem, pēc Otrā pasaules kara padarīja nevajadzīgus lielas distances lidaparāti. Sava loma bija arī automobiļu un dzelzceļa atīstībai. Pēc tam kad 2008. gadā tika beigta Queen Elizabeth 2 ekspluatācija, vienīgais aktīvi izmantotais okeāna laineris ir RMS Queen Mary 2.


Latvijas Universitāte (vīriešu basketbola klubs)

Latvijas Universitāte ir Latvijas basketbola klubs no Rīgas, kas ir dibināts 1929. gadā, bet 2010. gadā atgriezies Latvijas basketbola augstākajā līmenī. Spēlē Latvijas—Igaunijas Basketbola līgā un Latvijas Basketbola līgā (LBL). Komandas galvenais treneris ir Gunārs Gailītis. Mājas spēles Latvijas Universitāte aizvada Olimpiskajā sporta centrā. Latvijas Universitātes komanda tradicionāli kalpo kā iespēja attīstīties jaunajiem basketbolistiem, kas beiguši dalību jaunatnes basketbola sistēmā, bet nav tik spēcīgi, lai uzreiz spēlētu augstākajā profesionālajā līmenī, kā arī dod iespēju spēlētājiem savienot sportu un studijas.

Nacionālajā basketbola līgā (LBL-2) klubu pārstāv jauniešu komanda LU/BS Rīga.

1930. gados Latvijas Universitāte izcīnījusi 7 Latvijas čempionu titulus. Komanda tika atjaunota pirms 2010.—2011. gada LBL sezonas un jau 2011.—2012. gada sezonā izcīnīja 4. vietu. Vēlreiz šo pašu rezultātu komanda spēja atkārtot 2021.—2022. gada LBL sezonā.

Pirms 2022.—2023. gada LBL sezonas kluba galvenā trenera amatā ilgus gadus komandu vadījušo Gunti Endzelu aizstāja viņa asistents Gunārs Gailītis.


Džons Herdmens

Džons Herdmens (; dzimis Konsetā, Daremas grāfistē) ir angļu futbola treneris. No 2018. līdz 2023. gadam bija Kanādas futbola izlases galvenais treneris. Pirms tam trenējis Kanādas un Jaunzēlandes sieviešu izlases. Kopš 2023. gada oktobra ir MLS kluba Toronto FC galvenais treneris.


Spiegu tīkls

"Spiegu tīkls" () ir 2019. gada Francijas, Brazīlijas, Spānijas un Beļģijas kopražojuma spiegu trillera filma, kuras režisors un scenārija autors ir Olivjē Asajass. Filmā galvenās lomas atveido Penelope Krusa, Edgars Ramiress, Gaels Garsija Bernals, Ana de Armasa un Vāgners Moura. Filma ir patiess stāsts par kubiešu spiegiem ASV 1990. gados.

Filmas "Spiegu tīkls" pirmizrāde notika Venēcijas kinofestivālā un to izplatīja straumēšanas platforma Netflix. Filma saņēma pārsvarā negatīvas kritiķu atsauksmes.


Olivjē Asajass

Olivjē Asajass (, dzimis ) ir franču kinorežisors, scenārists un kritiķis. Asajass ir pazīstams ar savām vēsturiskajām filmām, psiholoģiskajiem trilleriem, neo-noirs un franču komēdijām. Bieži savās filmās sadarbojies ar aktrisēm Žiljetu Binošu un Kristenu Stjuarti.

Asajass ir dēls franču kinoscenāristam Žakam Remī. Savu karjeru iesācis kā kinokritiķis ietekmīgajā žurnālā Cahiers du Cinéma. Tur viņš rakstīja par pasaules kino un filmu autoriem, kas vēlāk ietekmēja arī viņu pašu.

Asajasa režisētā filma L'eau froide (1994) bija izrāviens viņa karjerā. Tā kļuva par pirmo viņa filmu, kas izrādīta Kannu kinofestivālā. Tai sekoja filmas Les Destinées sentimentales (2000), Demonlover (2002) un Clean (2004), kuras visas sacentās par Zelta palmas zaru Kannās. Vēlāk veidojis drāmas "Vasaras stundas" (2008) un "Zils-Marijas mākoņi" (2014), kā arī trilleri "Personīgā stiliste" (2016). Par "Personīgā stiliste" saņēmis labākā režisora balvu Kannu kinofestivālā. Vēlāk bijis filmu Doubles vies (2018) un "Spiegu tīkls" (2019) režisors.


Grūtie laiki viesnīcā "El Royale"

"Grūtie laiki viesnīcā "El Royale"" () ir 2018. gada ASV neo-noir trillera filma, kuras režisors un scenārija autors ir Drū Godards. Filmā galvenās lomas atveido Džefs Bridžess, Sintija Erivo, Dakota Džonsone, Džons Hemms, Keilija Speinija, Luiss Pullmens un Kriss Hemsvorts.

Filma stāsta par sešiem svešiniekiem un viesnīcas El Royale darbinieku, kuri, katrs ar saviem personīgiem noslēpumiem, viesnīcā ierodas līdz ar tumsu. Tā stāsta par tādām tēmām kā morāli, ticību, atpestīšanu un to, kas ir pareizs un nepareizs.

Filmas "Grūtie laiki viesnīcā "El Royale" pirmizrāde notika un to izplatīja studija 20th Century Fox. Filma nebija komerciāli veiksmīga, nopelnot tikai 31,9 miljonus ASV dolāru pie 32 miljonu budžeta. Filma saņēma pozitīvus kritiķu vērtējumus, slavējot to par aktieru sastāvu, skaņu celiņu un operatora darbu, bet kritizējot to par 141 minūšu garumu. Godarda scenārijs saņēma dažādas atsauksmes, citi izceļot dialogu un vardarbību, salīdzinot to ar Kventina Tarantīno filmu "Lubene" (1994) un Stenlija Kubrika filmu "Slepkavība" (1956), bet savukārt citi kritizēja filmas nobeiguma daļu. Filma saņēma vairākas balvas un nominācijas, tostarp Saturna balvu.


Lieldienu sacelšanās

Lieldienu sacelšanās (, ) bija bruņotas sacelšanās Īrijā Lieldienu nedēļā 1916. gada aprīlī. Sacelšanās uzsāka īru republikāņi pret britu varu Īrijā ar mērķi izveidot neatkarīgu Īrijas Republiku, kamēr Apvienotā Karaliste cīnījās Pirmajā pasaules karā. Tā bija nozīmīgākā sacelšanās Īrijā kopš 1798. gada sacelšanās. Sešpadsmit no sacelšanās līderiem tika nosodīti ar nāvessodu 1916. gada maijā.

Nāvessodi un turpmākie politiskie notikumi galu galā veicināja tautas atbalsta pieaugumu Īrijas neatkarības idejai.

Lieldienu sacelšanās, kuras organizēja septiņu cilvēku Īru republikāņu brālības militārā padome, sākās Lieldienu pirmdienā, 1916. gada 24. aprīlī, un ilga sešas dienas. Īru brīvprātīgo dalībnieki, kuru vadīja skolmeistars un īru valodas aktīvists Patriks Pīrss, kuriem pievienojās mazākā Īrijas pilsoņu armija Džeimss Konolijs un 200 sievietes no Cumann na mBan, sagrāba stratēģiski svarīgas ēkas Dublinā un proklamēja Īrijas Republiku. Britu armija ieveda tūkstošiem papildspēku, kā arī artilēriju. Ceļos uz pilsētas centru notika ielu kaujas, kur nemiernieki bremzēja britu virzību, radot daudz upuru. Citviet Dublinā kaujas galvenokārt ietvēra snaiperu un tāldarbības ieroču kaujas. Galvenās nemiernieku pozīcijas pakāpeniski tika ielenktas un bombardētas ar artilēriju. Citās Īrijas daļās notika citas atsevišķas darbības. Brīvprātīgo līderis Eoins Maknīls bija izdevis pretpavēli, cenšoties apturēt sacelšanās, kas ievērojami samazināja nemiernieku skaitu, kas mobilizējās.


Kurska (filma)

"Kurska" () ir 2018. gada Beļģijas, Francijas un Luksemburgas kopražojuma drāmas filma. Tās režisors ir Tomass Vinterbergs. Filmā galvenās lomas atveido Matiass Shunartss, Lea Sedū, Artēmijs Spiridonovs, Kolins Fērts, Pēters Simonišeks, Augusts Dīls un Makss fon Sīdovs.

Filmas scenārijs ir balstīts uz Roberta Mūra 2002. gadā izdoto grāmatu "Laiks mirt" (A Time to Die), kas vēsta par Krievijas zemūdenes Kursk traģēdiju 2000. gadā Barenca jūrā.

Filmas "Kurska" pirmizrāde notika Toronto Starptautiskajā kinofestivālā. Filma saņēma pārsvarā pozitīvas kritiķu atsauksmes. Šī bija pēdējā filma, kurā piedalījās Makss fon Sīdovs, pirms viņa nāves 2020. gadā.


Portlīša

Portlīša (, ) ir lielākā pilsēta Līšas grāfistē, Lensteras provincē, Īrijā. Portlīšā atrodas Līšas grāfistes pārvaldes centrs. pilsētā dzīvoja 22 050 iedzīvotāji.


Augu aizsardzības institūts

Augu aizsardzības institūts bija zinātniska iestāde, kas tika izveidota pēc Latvijas lauksaimnieku inicitīvas jau 1913. gadā, lai ar zinātniski pamatotām augu aizsardzības metodēm varētu iegūt un saglabāt maksimāli augstas ražas. Laika gaitā tā vairākkārt mainījusi nosaukumu un pakļautību.


Kavalērija (filma)

"Kvalērija" () ir 2018. gada ASV kara filma, kuras režisors ir Nikolajs Fuglsigs. Filmā galvenās lomas atveido Kriss Hemsvorts, Maikls Šenons, Maikls Penja, Navids Negahbans, Trevante Rodss, Džefs Stulcs un Tads Lukinbils. Filma ir balstīta uz Daga Stentona grāmatu Horse Soldiers.

Filma stāsta par ASV Armijas Īpašo uzdevumu vienību, kura tiek nosūtīta uz Afganistānu uzreiz pēc 11. septembra uzbrukuma.

Filmas "Kavalērija" filmēšana sākās 2017. gadā Ņūmeksikā. Tās pirmizrāde notika un to Ziemeļamerikā izlaida Warner Bros., bet starptautiski Lionsgate. Filma saņēma dažādus kritiķu vērtējumus, kuri slavēja aktieru sastāvu un sižetu, bet kritizēja neiedziļināšanos pašā karā Afganistānā.


Supervētra

"Supervētra" () ir 2017. gada ASV zinātniskā fantastikas katastrofu filma, kuras režisors ir Dīns Devlins. Filmā galvenās lomas atveido Džerards Batlers, Džims Stērdžess, Ebija Korniša, Eds Heriss un Endijs Garsija.

Filma stāsta par satelītu dizaineri, kurš cenšas izglābt pasauli no globāla izmēra vētras, ko izraisa nepareizi funkcionējoši klimata kontroles satelīti.

Filmas "Supervētra" pirmizrāde notika un to izlaida Warner Bros.. Neskatoties uz to, ka filma nopelnīja 221 miljonu ASV dolāru, to uzskata par komerciāli neveiksmīgu, nesot Warner Bros. 74 miljonu dolāru zaudējumus. Filma saņēma arī negatīvas kritiķu atsauksmes, kritizējot paredzamu scenāriju un neizteiksmīgus vizuālos efektus.


Lil Baby

Dominiks Armani Džonss (; dzimis 1994. gada 3. decembrī), profesionāli pazīstams kā Lil Baby, ir amerikāņu reperis. Lielāko slavu ieguva 2017. gadā pēc miksteipa Perfect Timing (2017) izlaišanas. Viņa debijas studijas albums Harder Than Ever (2018) radīja Billboard Hot 100 pirmā desmitnieka singlu "Yes Indeed" (kopā ar Dreiku). 2018. gadā viņš izdeva vēl divus miksteipus: Drip Harder (2018) (kopā ar Gunna), kurā bija singls "Drip Too Hard", kas sasniedza 4. vietu Billboard Hot 100, un vēlāk Amerikas Ierakstu industrijas asociācija to sertificēja kā Dimanta ierakstu (RIAA); un Street Gossip (2018), kas sasniedza 2. vietu ASV Billboard 200.

Viņa otrais studijas albums My Turn (2020) sasniedza Billboard 200 1. vietu, un RIAA to ir sertificējis trīskāršā platīna līmenī. Albums radīja singlus "We Paid" (ar 42 Dugg) un "The Bigger Picture", kuri abi sasniedza Billboard Hot 100 labāko desmitnieku. 2021. gadā Lil Baby un reperis Lil Durk izdeva sadarbības albumu The Voice of the Heroes (2021), kas kļuva par Lil Baby otro #1 Billboard 200 projektu. Viņš arī sadarbojās ar Dreiku dziesmās "Wants and Needs" un "Girls Want Girls" un ar Nikiju Mināžu 2022. gada singlā "Do We Have a Problem?", kas visas trīs ieņēma 2. vietu Billboard Hot 100. Lil Baby bija dalībnieks Kanje Vesta dziesmā "Hurricane" kopā ar The Weeknd, kas ļāva viņam iegūt Grammy balvu par labāko melodiskā repa sniegumu.

Papildus savai Grammy balvai, Lil Baby ir saņēmis MTV Video mūzikas balvu un divas BET balvas; un Apple Music Awards 2020 tika kronēts par gada labāko visu žanru izpildītāju.


Georgijs Gaile

Georgijs Gaile (, dzimis , miris ) bija padomju valsts un sabiedriskais darbinieks. Rūpnīcas VEF direktors no 1944. līdz 1958. gadam.


Future

Naivadiuss Demuns Vilbērns (dzimis 1983. gada 20. novembrī), labāk pazīstams ar skatuves vārdu Future, ir amerikāņu reperis, dziedātājs un dziesmu autors. Future ir pazīstams ar savu mumble stila vokālu un ražīgo sniegumu, un tiek uzskatīts par pionieri melodiju un automātiskās melodijas izmantošanā mūsdienu trap mūzikā. Pateicoties viņa muzikālā stila ilgstošajai popularitātei, viņš parasti tiek uzskatīts par vienu no savas paaudzes ietekmīgākajiem reperiem.

Future dzimis un audzis Atlantā, Džordžijas štatā, 2011. gadā noslēdza ierakstīšanas līgumu ar kompānijām A1 Recordings un Epic Records, kā arī izdeva albumus Pluto (2012) un Honest (2014), kuros bija platīna singli "Turn On the Lights", "Honest". ", "Move That Dope" (piedalās Farels Viljamss un Pusha T) un "I Won" (ar Kanje Vestu). Pēc tam viņš guva kritiskus un komerciālus panākumus ar DS2 (2015) un tā singliem "Fuck Up Some Commas" un "Where Ya At" (ar Drake), un tam sekoja Evol (2016) un tā vadošais singls "Low Life" (piedalās The Weeknd). Future tāda paša nosaukuma piektais albums FUTURE (2017) un tā pēctecis Hndrxx (2017) padarīja viņu par pirmo mākslinieku kopš 2014. gada, kurš debitējis divus albumus pēc kārtas ASV Billboard 200 virsotnē; pirmajā bija starptautiskie hiti "Used to This" (ar Drake) un "Mask Off".

Pēc aiziešanas no A1, Future izdeva albumus The Wizrd (2019) un High Off Life (2020), kuros bija RIAA sertificēts Diamond singls "Life Is Good" (piedalās Drake). 2021. gadā Future ieguva savu pirmo singlu Hot 100 topa pirmajā vietā pēc rekordlieliem 125 ierakstiem pēc tam, kad kopā ar Young Thug piedalījās Drake dziesmā "Way 2 Sexy". Viņa devītais albums I NEVER LIKED YOU (2022) radīja viņa otro hitu pirmajā vietā "Wait for U", kas kļuva arī par viņa augstāko singlu kā galvenā izpildītāja topā.

Future 2015. gadā izdeva miksteipus Beast Mode (kopā ar Zaytoven), 56 Nights un What a Time to Be Alive (kopā ar Drake); pēdējā iekļauts singls "Jumpman". Viņš izdeva pilna garuma sadarbības projektus Super Slimey (2017) ar Young Thug, Wrld On Drugs (2018) ar Juice WRLD un Pluto x Baby Pluto (2020) ar Lil Uzi Vert. Starp visvairāk pārdotajiem mūziķiem Future atzinība ietver Grammy balvu 61. Grammy balvu pasniegšanas ceremonijā par labāko repa sniegumu dziesmai "King's Dead" kopā ar Kendriku Lamaru, Džeju Roku un Džeimsu Bleiku.


Pluto x Baby Pluto

Pluto x Baby Pluto ir amerikāņu reperu Future un Lil Uzi Vert sadarbības studijas albums. Tas tika izlaists 2020. gada 13. novembrī, un tas tika priekšskatīts vairākos reklāmkadros, sākot no 2020. gada jūlija.

Nosaukums apzīmē abu mākslinieku segvārdu kombināciju: Future tiek saukts par Pluto, kas iepriekš tika minēts viņa 2012. gada debijas albumā Pluto; savukārt Lil Uzi Vert identificējas kā Baby Pluto, kas iepriekš tika izteikts dziesmā "Baby Pluto". Tas ir otrais projekts, ko Future izlaida 2020. gadā pēc High Off Life (2020). Tas ir arī trešais Lil Uzi Vert projekts, ko šajā gadā izlaida pēc Eternal Atake (2020) un tā luksusa atkārtotas izdošanas Lil Uzi Vert vs. The World 2 (2020), jo īpaši pēc tam, kad Uzi trūka mūzikas laika posmā no 2018. līdz 2019. gadam.


I Never Liked You

I NEVER LIKED YOU ir amerikāņu repera Future devītais studijas albums. To 2022. gada 29. aprīlī izdeva Freebandz un Epic Records. Albuma producēšanu nodrošināja vairāki producenti, tostarp ATL Jacob, FnZ, Southside, Taurus, TM88 un Wheezy. Albumā piedalās vieksmākslinieki Kanje Vests, Gunna, Young Thug, Drake, Tems, EST Gee un Kodak Black. Luksusa izdevums tika izlaists trīs dienas vēlāk, 2022. gada 2. maijā, ar papildu viesmāksliniekiem Babyface Ray, 42 Dugg, Lil Baby, Lil Durk un Young Scooter.

I NEVER LIKED YOU atbalstīja četri singli: "Worst Day", "Wait for U", "Keep It Burnin" un "Love You Better". Albums kopumā saņēma pozitīvas kritiķu atsauksmes un guva milzīgus komerciālus panākumus. Tas debitēja ASV Billboard 200 augšgalā, pirmajā nedēļā nopelnot 222 000 albumam ekvivalentu vienību. Tas ir Future astotais ASV pirmais un 15. pirmā desmitnieka albums. 2022. gada jūnijā Amerikas Ierakstu industrijas asociācija (RIAA) albumam tika piešķirts zelta sertifikāts.


Wheezy

Veslijs Tailers Glass (; dzimis 1992. gada 26. oktobrī), profesionāli pazīstams kā Wheezy, ir amerikāņu ierakstu producents un dziesmu autors. Viņš ir strādājis ar tādiem māksliniekiem kā King Von, Young Thug, Lil Baby, Future, Lil Uzi Vert, 21 Savage, Playboi Carti, Gunna, NAV, Bankroll Mafia, Trippie Redd, Rich The Kid, Meek Mill un citiem.

Savas karjeras laikā Wheezy ir producējis daudzas ievērojamas dziesmas, piemēram, Lil Baby un Drake 2018. gada dziesmas "Yes Indeed" un Meek Mill "Going Bad", kurā piedalās Dreiks.

Wheezy producēja visas dziesmas no amerikāņu repera Gunna debijas Drip Or Drown (2017). Vēlāk viņš strādāja par izpildproducentu kopā ar amerikāņu ierakstu producentu Turbo un amerikāņu reperi Young Thug Gunna debijas studijas albumā Drip or Drown 2 (2019) un viņa otrajā studijas albumā Wunna (2020), producējot arī lielāko daļu dziesmu no abiem albumiem.

Kā dziesmu autors viņš strādāja Bon Iver dziesmās "iMi" un "We" no viņu ceturtā studijas albuma i, i (2019). Wheezy galvenokārt producēja kanādiešu repera NAV komerciālo miksteipu Emergency Cunami (2020).


Velta Bramberga

Velta Bramberga (dzimusi Rīgā, mirusi Rīgā) bija latviešu ārste, onkoloģe, Rīgas Medicīnas institūta Onkoloģijas katedras izveidotāja un vadītāja līdz 1991. gadam, Latvijas Eksperimentālās un klīniskās medicīnas zinātniskās pētniecības institūta direktore, Latvijas PSR Nopelniem bagātā ārste, Latvijas Zinātņu akadēmijas medicīnas goda doktors, dažu pētniecisko darbu autore.


Donda

Donda ir amerikāņu repera Kanje Vesta desmitais studijas albums, kas tika izdots izdevniecībā GOOD Music 2021. gada 29. augustā, un tā izplatīšanu nodrošināja Def Jam Recordings, kas ir viņa pēdējā sadarbība ar izdevniecību. Vests 2021. gada vasarā ierakstīja lielu daļu materiāla vairākās vietās, tostarp Bighorn Mountain Ranch Vaiomingā un Mercedes-Benz stadionā Atlantā. Tajā piedalās Sunday Service Choir, Jay-Z, Playboi Carti, Lil Baby, The Weeknd, Vory, Kid Cudi, DaBaby, Baby Keem un Merilins Mensons, kā arī dažādi citi; Krisa Brauna vokāls tika iekļauts arī pirms albuma atjaunināšanas. Vests, BoogzDaBeast, Dem Jointz, Maiks Dīns un Ojivolta galvenokārt veica albuma producēšanu.

Sākotnējā Donda versija sākotnēji tika izlaista 2020. gada jūlijā ar nosaukumu God's Country, taču pirms tās galīgās izlaišanas piedzīvoja vairākas aizkavēšanās un nepārtrauktas dziesmas un dziesmu saraksta izmaiņas. Albuma stils ir dažādi aprakstīts kā hip hops, gospels, progresīvais reps un pops, un tajā ir iekļauti trapa un drill elementi. Tas ir gan minimālistisks, gan maksimālistisks, ar tumšāku lirisku saturu un mazāku bungu izmantošanu salīdzinājumā ar West iepriekšējiem centieniem. Izpētītās tēmas ir reliģija, Kanje šķiršanās no Kimas Kardašjanas un viņa māte Donda Vesta, albuma vārdamāsa, kurai izdevums ir veltīts.

Pēc tās izlaišanas Kanje Vests apsūdzēja Universal Music Group par Donda izlaišanu bez viņa apstiprinājuma, ko izdevniecība noliedza. "Hurricane" tika izdots kā galvenais singls 2021. gada septembrī, un novembrī tam sekoja gan "Believe What I Say", gan "Off The Grid". Albums polarizēja mūzikas kritiķus, īpaši tā saliedētības dēļ. Daži atzīmēja uzlabojumus, salīdzinot ar Vesta iepriekšējo darbu, un uzteica kompozīciju, lai gan daudzi recenzenti kritizēja ilgo izpildes laiku. Neskatoties uz to, vairākas publikācijas Donda tika nosauktas par vienu no 2021. gada labākajiem albumiem, un 64. Grammy balvu pasniegšanas ceremonijā tika nominēts gan Gada albumam, gan Labākajam repa albumam, savukārt "Jail" un "Hurricane" ieguva attiecīgi labākās repa dziesmas un labākā melodiskā repa izpildījuma kategorijās.

Sākotnēji Donda ieguva visvairāk albuma pirmās dienas straumējumu 2021. gadā gan pakalpojumā Apple Music, gan Spotify. Tas bija desmitais Vesta tops pēc kārtas ASV Billboard 200, salīdzinot Eminem uzstādīto rekordu. Tas sasniedza virsotni 18 citos reģionos, tostarp Austrālijā, Francijā un Apvienotajā Karalistē, kļūstot par Vesta pirmo albumu pirmajā vietā otrajā valstī. Amerikas Savienotajās Valstīs Amerikas Ierakstu industrijas asociācija (RIAA) albumam ir piešķirts platīna statuss, kā arī Kanādā un Jaunzēlandē, attiecīgi, Music Canada (MC) un Recorded Music NZ (RMNZ). . Dabebija un Merilina Mensona uzstāšanās izraisīja pretrunas auditorijā, jo viņu atsevišķie apgalvojumi par homofobiju un seksuālu vardarbību. 2021. gada oktobrī tika izdots Stem Player, kas lietotājiem ļāva remiksēt dziesmas un pievienot jaunas, savukārt luksusa izdevums tika izlaists 14. novembrī. Kategorija:2021. gada albumi Kategorija:Kanje Vesta albumi Kategorija:Wheezy producētie albumi


Bramberga

Bramberga (uzvārds); Bramberģes strauta cits nosaukums; Izkropļots Brandenburgas nosaukums; Viens no bijušās Bramberģes muižas nosaukumiem.


Labirinta skrējējs (filma)

"Labirinta skrējējs" () ir 2014. gada ASV zinātniskās fantastikas filma, kuras režisors ir Vess Bols. Filmā galvenās lomas atveido Dilans O'Braiens, Kaja Skodelario, Tomass Broudijs-Sangsters, Vills Poulters un Patrīcija Klārksone. Filma ir balstīta uz Džeimsa Dašnera 2009. gada romāna ar tādu pašu nosaukumu. Šī ir pirmā "Labirinta skrējēja" triloģijas filma.

Filma stāsta par 16 gadus veco Tomasu, kurš, neko neatceroties, pamostas milzīga labirinta vidū jeb Klajumā, kur dzīvo vairāki citi vienaudži.

Darbs pie filmas sākās jau 2011. gadā, kad Fox nopirka tiesības uz Dašnera romānu. Filmēšana notika 2013. gadā.

Filmas "Labirinta skrējējs" pirmizrāde notika un to izlaida 20th Century Fox. Filma saņēma pozitīvas kritiķu atsauksmes, slavējot aktierspēli un filmas atmosfēru. Filma nopelnīja 348,3 miljonus ASV dolāru pie 34 miljonu budžeta. Turpinājums, "Labirinta skrējējs: Ugunskristības", tika izlaists 2015. gadā, bet triloģijas noslēgums, "Labirinta skrējējs: Pretnāves zāles", 2018. gadā.


Oste (sala)

Oste () ir praktiski neapdzīvota Čīlei piederoša sala Ugunszemes arhipelāgā Dienvidamerikas pašos dienvidos. Administratīvi ietilpst Magaljanesas reģiona Čīles Antarktikas provinces Kabo de Hornosas komūnā. Oste ir arhipelāga otra lielākā un Čīles trešā lielākā sala; tā ir pasaulē vistālāk dienvidos esošā vieta, kur aug koki — Antarktiskais dižskābardis vai ņire (Nothofagus antarctica).


Labirinta skrējējs: Ugunskristības

"Labirinta skrējējs: Ugunskristības" () ir 2015. gada ASV zinātniskās fantastikas filma, kuras režisors ir Vess Bols. Filmā galvenās lomas atveido Dilans O'Braiens, Kaja Skodelario, Tomass Broudijs-Sangsters, Džankarlo Espozito, Eidans Gilens, Kihongs Lī, Berijs Pepers, Lili Teilore un Patrīcija Klārksone. Filma ir balstīta uz Džeimsa Dešnera 2010. gada romāna ar tādu pašu nosaukumu un ir triloģijas "Labirinta skrējējs" otrā filma, 2014. gada filmas "Labirinta skrējējs".

Filmas scenārijs turpinās uzreiz pēc pirmās daļas beigām, kur Tomass ar savu klajumnieku grupu ir tikuši ārā no labirinta.


Labirinta skrējējs: Pretnāves zāles

Tomasam un viņu klajumnieku grupai ir noslēdzošajā pēdējā misijā uz Pēdējo pilsētu, lai izglābtu savus draugus.

Filmas "Labirinta skrējējs: Pretnāves zāles" pirmizrāde notika un to izplatīja 20th Century Fox. Tā saņēma dažādus kritiķu vērtējumus, slavējot aktierspēli un vizuālos efektus, bet kritizēja scenāriju un varoņu attīstību. Filma kopumā nopelnīja 288,2 miljonus ASV dolāru.


O'Braiens

Dilans O'Braiens (Dylan O'Brien; dzimis 1991. gadā) — amerikāņu aktieris; Edmonds O'Braiens (Edmond O'Brien; 1915—1985) — amerikāņu aktieris un režisors


Young Thug

Džefrijs Lamārs Viljamss (; dzimis 1991. gada 16. augustā), profesionāli pazīstams kā Young Thug, ir amerikāņu reperis, dziedātājs un dziesmu autors. Viņš tiek uzskatīts par savas paaudzes ietekmīgu figūru, kura mūzika ietekmē mūsdienu hiphopa un trap mūzikas skanējumu. Pazīstams ar savu ekscentrisko vokālo stilu un modi, Thug sākotnēji izdeva virkni neatkarīgu miksteipu, sākot ar 2011. gadu ar dziesmu "I Came from Nothing". 2013. gada sākumā viņš noslēdza līgumu ar Gucci Mane's 1017 Records, bet vēlāk tajā pašā gadā viņš izdeva savu debijas mūzikas ierakstu miksteipu 1017 Thug (2015).

Young Thug saņēma galveno atzinību 2014. gadā ar singliem "Stoner" un "Danny Glover", kā arī piedaloties vairākos singlos, tostarp T.I. "About the Money", Tyga "Hookah" un Rich Gang "Lifestyle". Tajā gadā viņš arī parakstīja līgumu ar Lyor Cohen's 300 Entertainment un sadarbojās ar miksteipu Rich Gang: Tha Tour Pt. 1. 2015. gadā viņš uzkrāja vairākus miksteipus, tostarp Barter 6 un divas viņa Slime Season sērijas daļas. Pēc tam 2016. gadā Thug izdeva komerciālus miksteipus I'm Up, Slime Season 3 un JEFFERY. 2017. gadā Thug piedalījās kubiešu popdziedātājas Kamilas Kabeljo vispasaules hitā "Havana", kas kļuva par viņa pirmo singlu Billboard Hot 100 topa pirmajā vietā. 2018. gadā viņš izdeva kompilācijas albumu Slime Language ar savu leiblu YSL Records. 2019. gadā viņš ieguva Grammy balvu kā gada dziesma par ieguldījumu Childish Gambino dziesmā "This Is America".

Young Thug debijas studijas albums So Much Fun (2019) debitēja ASV Billboard 200 pirmajā vietā un iekļāva Billboard Hot 100 labāko divdesmit singlu "The London" un "Hot". Nākamajā gadā viņa singls "Go Crazy" kopā ar Krisu Braunu no sadarbības mūzikas miksteipa Slime & B (2020) sasniedza trešo vietu Hot 100 sarakstā, kļūstot par viņa pirmo desmitnieka singlu kā vadošajam izpildītājam. Turklāt viņš otro reizi karjerā sasniedza Billboard Hot 100 pirmo vietu ar savu spēli līdzās M.I.A. Trevisa Skota singlā "Franchise". 2021. gadā Thug izdeva kompilācijas albumu Slime Language 2, kas debitēja Billboard 200 pirmajā vietā. Vēlāk tajā pašā gadā Thug trešo reizi sasniedza pirmo vietu Hot 100, piedaloties kopā ar Future Dreika dziesmā "Way 2 Sexy". Viņa otrais studijas albums Punk tika izdots 2021. gada 15. oktobrī. Tas debitēja Billboard 200 pirmajā vietā, kļūstot par viņa trešo numur viens albumu, kā arī par viņa otro 2021. gada projektu topu topā.


Tombili

Tombili (dzimusi ap 2009. gadu Stambulā (?), Turcijā, mirusi 2016. gada 1. augustā Stambulā) bija ielas kaķene no Stambulas. Viņa kļuva starptautiski pazīstama, pateicoties fotogrāfijai, kurā viņa redzama zvilnam uz soliņa. Pēc Tombili nāves Stambulas pilsēta pagodināja viņu ar bronzas skulptūru.


Dark Lane Demo Tapes

Dark Lane Demo Tapes ir Kanādas repera un dziedātāja Drake miksteips. Miksteips ir dziesmu, kas tika izdotas vietnē SoundCloud vai nopludinātas internetā, kā arī jaunu dziesmu apkopojums, un tas tiek uzskatīts par iesildīšanos Drake sestajam studijas albumam Certified Lover Boy (2021). To 2020. gada 1. maijā izdeva OVO Sound un Republic Records. Producēšanu citu starpā veica Dreika ilggadējais līdzstrādnieks 40. Ierakstā piedalās viesmākslinieki Future, Young Thug, Chris Brown, Playboi Carti, Giveon, Fivio Foreign un Sosa Geek.


Slepenā aģente

"Slepenā aģente" () ir 2017. gada ASV un Apvienotās Karalistes trillera filma, kuras režisors ir Maikls Epteds. Filmā galvenās lomas atveido Noumi Rapasa, Orlando Blūms, Toni Kolete, Džons Malkovičs un Maikls Daglass. Šī bija Epteda pēdējā režisētā filma, pirms viņa nāves 2021. gadā.

Filma stāsta par CIP pratinātāju, kurai ir jāatmasko shēma, kas pakļauj Londonu bioloģiska uzbrukuma riskam.

Filmas "Slepenā aģente" pirmizrāde notika . Filma saņēma negatīvas kritiķu atsauksmes, uzskatot to par klišejisku un pārāk paredzamu.


Irēne Papa

Irēne Papa (; dzimusi kā Irēne Leleku () , mirusi ) bija grieķu aktrise un dziedātāja, kas savā vairāk nekā 50 gadus ilgajā karjerā piedalījusies vairāk nekā 70 filmās. Viņa ieguva starptautisku atpazīstamību pēc piedalīšanās kino balvas ieguvušajās filmās The Guns of Navarone (1961), "Grieķis Zorba" (Αλέξης Ζορμπάς, 1964) un "Z" (1969). Atveidojusi spēcīgas galvenās lomas filmās The Trojan Women (1971) un Iphigenia (1977). Atveidojusi galvenās lomas filmās Antigone (1961) un Electra (1962).

Papa ieguva balvu kā labākā aktrise Berlīnes starptautiskajā kinofestivālā par lomu filmā Antigone un National Board of Review balvu par lomu filmā The Trojan Women. Starp apbalvojumiem, ko Papa ir saņēmusi, ir Zelta bultas balva 1993. gada Hemptonas Starptautiskajā kinofestivālā un Zelta lauvas balva 2009. gada Venēcijas biennālē.


Lucky (filma)

Lucky ir 2017. gada ASV drāmas filma, kuras režisors ir Džons Kerols Linčs. Filmā galvenās lomas atveido Harijs Dīns Stentons, Deivids Linčs, Rons Livingstons, Eds Beglijs jaunākais un Toms Skerits. Šī bija viena no pēdējām Stentona lomām, pirms viņa nāves 2017. gada septembrī.

Filma stāsta par 90 gadus veco Lakiju, kurš samierinās ar savu mirstību un meklē ceļu uz apgaismību.

Filmas Lucky pirmizrāde notika . Filma saņēma pozitīvas kritiķu atsauksmes. Gan filma, gan Stentons saņēma balvas vairākos kinofestivālos. Stentons saņēma arī labākā aktiera balvu 2018. gada Satelīta balvu pasniegšanas ceremonijā.


Neredzamais viesis

"Neredzamais viesis" () ir 2016. gada Spānijas mistērijas trillera filma, kuras režisors un scenārija autors ir Oriols Paulo. Filmā galvenās lomas atveido Mario Kasass, Ana Vagenere, Hosē Koronado un Bārbara Lennija.

Veiksmīgam slepkavībā apsūdzētam uzņēmējam un viņa aizstāvības advokātei ir nepilnas trīs stundas laika, lai nāktu klajā ar aizstāvības plānu.

Filmas "Neredzamais viesis" pirmizrāde notika . Filma saņēma pārsvarā pozitīvas kritiķu atsauksmes un nopelnīja 30,7 miljonus ASV dolāru.


Mans draugs – nenopietns līķis

"Mans draugs – nenopietns līķis" () ir 2016. gada ASV absurda melnās komēdijas filma, kuras režisori un scenārija autori ir Denjels Šeinerts un Denjels Kvans. Filmā galvenās lomas atveido Pols Deino, Denjels Redklifs un Mērija Elizabete Vinsteda.

Cilvēks, kurš iestrēdzis uz neapdzīvotas salas sadraudzējas ar mirušu cilvēku, lai kopā dotos sirreālā ceļojumā mājās.

Filmas "Mans draugs – nenopietns līķis" pirmizrāde notika Sandensas kinofestivālā un to izlaida A24. Filma saņēma pozitīvas kritiķu atsauksmes, slavējot to par tās unikalitāti.


Kenifisas nacionālais parks

Kenifisas nacionālais parks (, ) ir 2006. gadā izveidots nacionālais parks Marokas galējos dienvidrietumos, Atlantijas okeāna krastā iepretim Kanāriju salām. Tiek aizsargāts tuksnesi, mitraines un Atlantijas okeāna piekrastes kāpas. 1980. gadā daļa no parka (Kenifisas līcis) tika atzīts par Rāmsaras mitrāju. Ziemas sezonā šeit uzturas apmēram 20 000 putnu.


Memfisas zooloģiskais dārzs

Memfisas zooloģiskais dārzs () ir zooloģiskais dārzs Memfisā, ASV ir mājvieta vairāk nekā 3500 dzīvniekiem, kas pārstāv vairāk nekā 500 dažādas sugas. Zooloģiskais dārzs, kas izveidots 1906. gada aprīlī, ir bijis Overtonas parka galvenais nomnieks vairāk nekā 100 gadus. Zeme, kas pašlaik ir paredzēta Memfisas zoodārzam, tika noteikta 1888. gadā Overtona parka ģenerālplānā, un tā pieder Memfisas pilsētai. Zooloģiskais dārzs atrodas uz 76 akriem (31 ha), no kuriem aptuveni 55 akri (22 ha) ir attīstīti.

2008. gadā Memfisas zoodārzs tika noteikts kā ASV labākais zooloģiskais dārzs starp TripAdvisor lietotājiem.

Kopš 1990. gadu sākuma Memfisas zoodārzs ir ieguldījis vairāk nekā 77 miljonus ASV dolāru atjaunošanai un paplašināšanai. Zoodārza dzīvnieku iemītnieki dzīvo trīs zonās ar 19 ekspozīcijām, piemēram, Teton Trek, Northwest Passage un Ķīna, kur dzīvo lielās pandas Ya Ya un Le Le.

Memfisas zoodārzs ir Zooloģisko dārzu un akvāriju asociācijas (ZAA) akreditēts biedrs.


Agelmamas Sīdī Alī ezers

Agelmamas Sīdī Alī ezers () ir 500 hektārus liels kalnu ezers, kas atrodas Marokas centrālajā daļā, 2100 metrus virs jūras līmeņa Vidusatlasa kalnos. Atrodas Kenifras nacionālā parka teritorijā.

Ezers 2005. gadā iekļauts Rāmsaras konvencijas konvencijas aizsargājamo vietu sarakstā. Tā ir ievērojama putnu migrācijas vieta. Savulaik ezeru ietvēra Atlasa ciedru mežs, ko mūsdienās nomainījuši Spānijas kadiķa (Juniperus thurifera) audzes. Līdz 1934. gadam, kad ezerā tika ielaistas karpas, šeit dzīvoja endēma foreļu suga Salmo pallaryi.